Nola uler daiteke giro tenperaturan hidrogenoa eta oxigenoa nahastuta egotea eta elkarrekin ez erreakzionatzea urteetan eta urteetan, gauza jakina bada, ura eratzeko erreakzioa berezkoa dela eta oso exotermikoa gainera?\nErreakzioen berezkotasuna aztertu denean ikertu den gauza bakarra erreakzioen norabidea izan da, hau da zein aldetara abiatuko den erreakzio kimiko bat erreakzioan parte hartzen duten gaiak elkartzean. Ez da ezer ikertu erreakzioen lastertasunaz, ordea; gerta daiteke erreakzio bat berezkoa izatea baina inoiz ez ikustea erreakzioa bera, oso poliki gertatzen delako, adibidez. Gerta daiteke erreakzio bat oso exotermikoa izatea baina oso astiro gertatzea zenbait baldintzatan. Hori gertatzen da, adibidez, ikatzaren errekuntzan. Errekuntza oso exotermikoa da baina ez da ia-ia erreakziorik gertatzen giro tenperaturan aireko oxigenoarekin. Erreakzio honen lastertasuna edo abiadura oso txikia dela esan ohi da.\nGehienetan lastertasun hori handitzea komeni izaten da, batez ere industrian erabili ohi diren erreakzioetan. Zenbaitetan, hala ere, alderantzizkoa izan daiteke interes handikoa, alegia, erreakzio bat lasterregia izanik, erreakzio hori moteltzea, txikiagoa egitea bere lastertasuna. Burdinaren eta beste zenbait metalen herdoiltzea izango litzateke horietako kasu bat, zenbat eta astiroago gertatu burdinaren herdoiltzea garrantzi handiagokoa baita industria mailan. Janariak ere zenbat eta astiroago usteldu, hobe; usteltze prozesua, kasu honetan ere, mantsotzea komeni da.\nLehian izan daitezkeen bi erreakzio daudenean, lasterren gertatzen dena izan ohi da substantzia gehiago ematen dituena. Alkohol etilikoa deshidratatzean esaterako, etilenoa edo eter etilikoa sor daitezke. Tenperatura garaietan (> 160°C) etilenoa lortzen da, batez ere, dagokion erreakzioaren lastertasuna handiagoa delako. Tenperatura apaletan, berriz, alderantziz gertatzen da, eter etilikoa sortzen da batez ere, tenperatura horietan bigarren erreakzioaren lastertasuna delako handiagoa.\nHorregatik da hain garrantzitsua erreakzioak nola gertatzen diren jakitea eta erreakzioen lastertasunari zerk eragiten dion aztertzea. Zinetika kimikoa esaten zaio arazo hauek ikertzen dituen kimikaren alorrari.\nUpsalatik gertu jaio zen (Suedia) 1859an; bere garaiko kimikari-fisikari bikainenetako bat izan zen. Arrheniusek esan zuen aurrenekoz, 1884an aldeztu zuen doktore tesian, NaCI bezalako gaiak ioi gisa egoten direla ur disoluzioan. Proposamen horrek iraultza handia zekarren, artean elektroia aurkitu gabe baitzegoen, eta kimikariek nekez uler baitzezaketen kloro eta sodio atomoek nola har zezaketen kargarik. Arrheniusi kosta egin zitzaion bere tesia defendatzea, eta gatz disoluzioek uretan duten nolakotasunari buruzko haren ideiak ez ziren onartzen hasi, harik eta 1890eko hamarraldian elektroia existitzen zelako frogak ugaritzen hasi ziren arte. Azkenik, 1903an, bere doktoretzan neke handiz onartu zitzaion tesi harengatik berarengatik Nobel Saria eman zioten. Beste aurkikuntza garrantzi handiko bat egin zuen kimikaren alorrean: erreakzio kimikoen aktibazio energia aurkitu zuen.\nErreakzio kimikoen lastertasuna\nErreakzio kimikoetan erreaktiboak produktu bihurtzen dira denbora pasatu ahala. Nola neur liteke eraldaketa horien lastertasuna? Erreakzio lastertasuna erabiltzen da lastertasun hori adierazteko.\nErreakzio lastertasunak denbora unitateko desagertzen den erreaktibo baten kantitatea besterik ez du adierazten edo, nahi bada, denbora unitate bakoitzeko eratzen den produktu baten kantitatea. Erreakzio baten lastertasuna edo abiadura, dena dela, ez da berdina erreakzioa hasi den unean edo denbora tarte bat, izan luzea ala motza, igaro ondoren. Zenbaitetan lastertasuna handiagoa egiten da erreakzioa gertatu ahala, baina txikiagoa ere egin daiteke lastertasun hori. Gertaera hori bat-bateko erreakzio lastertasunaren kontzeptuak hartzen du kontuan.\nerreakzioaren kasuan, esaterako, bistakoa da nitrogeno kantitatea geroago eta txikiagoa izango dela, hidrogenoarena ere txikiagoa egiten den bezala edo amoniakoarena handitzen den bezala. Erreakzioari begiratuz, mol bakoitzeko 3 mol xahutzen dira eta 2 mol eratzen. Beraz, horren arabera, hidrogenoaren desagertze lastertasuna nitrogenoaren desagertze lastertasunaren hirukoitza izango da, eta amoniakoaren eratze lastertasunaren 3 / 2a. Erreakzio lastertasunak esanahi berdina eduki dezan, behar-beharrezkoa da gai elkartuen koefiziente estekiometrikoa kontuan izatea. Hala bada, honela definituko da amoniakoaren eraketa erreakzioaren abiadura:\nOro har, nola erreakzio zuzenaren hasierako lastertasuna ikertu ohi den, erreakzioa honela idatz daiteke:\nErreaktibo bien kontzentrazioak, [A] eta [B], nahierara aldatuz, esperimentalki lastertasuna (v) eta kontzentrazioak erlazionatzen dituen adierazpen matematikoa lor daiteke; honi lastertasun ekuazioa esaten zaio edo lastertasunaren lege diferentziala, eta adierazpen matematiko hau dagokio:\nberretzaileari A erreaktiboarekiko erreakzio ordena esaten zaio. berretzailea, era berean, B erreaktiboarekiko erreakzio ordena da. Bien baturari ordena totala esaten zaio.\neta berretzaileek ez dute zertan izan, eta hau oso garrantzitsua da, ekuazio estekiometrikoaren koefizienteen berdinak; ezta, halabeharrez, zenbaki osoak ere. Esperimentu bidez bakarrik jakin daiteke ordena horien balioak zeintzuk diren.\nLastertasun ekuazioan agertzen den k konstantea lastertasun konstante deritzona da, eta ez du balio bera err eakzio guztiei dagokienean, tenperaturaren arabera aldatzen bada ere, erreaktiboen kontzentrazioekin ez baita aldatzen. Lastertasun konstantearen unitateak desberdinak dira erreakzioaren ordena totala zein den.\nA erreaktiboarekiko ordena lortzeko esperimentu bidez, B-ren kontzentrazio bera erabiliko da zenbait esperientzietan eta A-ren zenbait kontzentraziorentzat duen lastertasuna neurtuko da. Baldintza horietan erreakzio lastertasuna honela adieraziko da:\nzenbaki osoa bada, bere balioa jakiteko datuei begiratu besterik ez dago. Ikus adibidea.\nHonelako erreakzio kimiko batentzat:\ndatu esperimental hauek lortu dira:\nDatuei begiratu baino ez dago: A-ren kontzentrazioa bikoizterakoan, B-ren kontzentrazioa konstante mantenduz (ikusi 1. eta 2. esperimentuak), erreakzio lastertasuna ere bikoiztu egiten da, hau da, izango da. [A] konstante mantenduz, ostera, B-ren kontzentrazioa bikoizterakoan, erreakzio lastertasuna lau aldiz handiagoa egiten da; beraz Dena kontuan harturik, lastertasun ekuazioa hauxe izango da:\nIkertutako erreakzioa, beraz, lehen ordenakoa izango da A gaiarekiko eta bigarren ordenakoa B-rekiko. Ordena totala 3 izango da.\nk-ren balioa ateratzeko lortu den adierazpenean edozein esperimentutako balioak ordezkatu besterik ez da egin behar. Ordezka ditzagun lehenengo esperimentuko datuak:\nErreakzio kimikoen teoria\nUraren eraketaren lastertasuna bere elementuetatik abiatuz ia-ia zero da giro tenperaturan eta erreakzio oso exotermikoa da. Aldiz, uraren eraketarena, ostera, bere ioietatik abiatuz erreakzio exotermikoa da baina ez aurrekoa beste, bat-batean gertatzen da. Nola uler liteke hori? Molekulen artean zer gertatzen den jakin behar da fenomeno horiek ondo ulertzeko.\nErreakzio kimikoetan zenbait lotura hausten dira, erreaktiboenak, eta beste zenbait eratzen dira, produktuenak. Prozesu horiek gerta daitezen, erreakzionatuko duten gaiek elkarren kontra talka egin beharko dute. Hau da talken teoria izenekoa, gasen teoria zinetikoan oinarritua.\nBaina gerta daiteke elkarren kontra talka egiten duten bi molekulak erreakziorik ez sortzea ere. Talka eraginkorra izan dadin, hau da, erreakzioa gerta dadin, bi baldintza hauek bete behar dira gutxienez:\n1. Talka egiten duten molekulek nahikoa energia zinetikoa eduki behar dute, talkan zenbait lotura, behar direnak, apur edo, behinik behin, lasai daitezen. Talka honen ondorioz sortzen diren molekulei molekula aktibatu esaten zaie eta fenomenoa gerta dadin behar den energiari aktibazio energia.\n2. Talkak orientazio egokian gertatu behar du. Molekulek nahikoa energia edukita gerta daiteke talka eraginkorra ez izatea, orientazio desegoki batean gertatu delako.\nHala gertatzen da, adibidez, ontzi itxi batean 280°C-tan eta 45 atmko presioan gertatutako hidrogenoaren eta iodoaren arteko erreakzioan: , nahastea zentimetro kubo batean, ezaguna denez, hauexek dira gertatzen diren talkak:\nHorren arabera, talkatik bat bakarra da eraginkorra.\nTalken teorian garrantzi handiko aldaketa bat sartu zen, trantsizio egoeraren teoria delakoa; trantsizio egoerak erreakzioa konplexu aktibatu baten bitartez (trantsizioko konplexua) gertatzen dela dio teoria horrek. Hau molekula erreakzionatzaileek eratutako konplexua da; bertan zenbait lotura apurtuta, edo lasaituta gutxienez, daude jadanik eta beste batzuk eratzen ari dira. Energia kantitate handia duenez (loturetan talka egin duten molekulen energia dauka pilatuta) oso ezegonkorra da eta erraz deskonposatzen da erreakzioaren produktuak emanez:\nKonplexu aktibatua era dadin, gorago aipatutako baldintzak bete behar dira. Berau lortzeko behar den energia, erreaktiboen energia zinetikotik dator eta aktibazio energia esaten zaio; orientazioak ere, ikusi den bezala, egokia izan behar du konplexu aktibatua era dadin.\nKonplexu aktibatua era dadin energia langa, aktibazio energiaren garaiera duena (Ea), gainditu behar du. Aktibazio energia apala bada, bistakoa da, molekula asko egongo dira langa gainditzeko adina energia zinetikorekin eta, ondorioz, molekula gehiago egongo dira,\neraginkortasunez talka egingo dutenak. garaia bada, ostera, molekula gutxik izango du nahikoa energia zinetiko eta gutxi izango dira energia langaren gainetik igarotzeko gai.\nErreakzio exotermikoa izanik ere, ondo ulertzen da zergatik beharko den zenbait kasutan molekulei energia ematea, energia langa gaindi dezaten; hori oso zaila da bestalde, aktibazio ener gia oso handia bada.\nErreakzio lastertasunean eragina duten faktoreak\nErreakzio baten lastertasuna desberdina da molekula erreaktiboen talka eraginkorren kopurua zein den, eta erreakzioa lasterrago gerta dadin nahi bada, handiagoa egin ote daiteke talka eraginkorren kopurua erreakzioa lasterragotzeko? Nola?\nTalka eraginkorren kopurua ondoren ematen diren eragileen arabera alda daiteke:\n1.- Talka kopuruaren arabera; erreaktiboen kontzentrazioaren eta beren egoera fisikoaren arabera aldatzen da.\n2.- Talken eraginkortasuna. Nahikoa energia zinetiko duen molekula kopuruaren arabera aldatzen da eta hau, energia alegia, tenperaturarekin aldatzen da neurri batean.\n3.- Aktibazio energia. Talkak eraginkorrak izan daitezen, molekulek eduki behar duten energia minimoa finkatzen du; ezberdina da konplexu aktibatuetan egitura zein den edo erreaktiboen izaera zein den. Katalizatzaileek ere zeresan handia dute aktibazio energiaren balioan.\nBanan-banan aztertuko dira eragile guztiak.\na) Erreaktiboen izaera\nHar ditzagun ondoko erreakzioen lastertasunak:\nOso erreakzio lasterra.\nOso erreakzio geldoa.\nZer dela eta horren diferentzia handia erreakzio horien artean?\nLehenengoan ez da ez loturarik apurtzen ez eratzen, elektroi trukea besterik ez da gertatzen ioien artean.\nBigarrenean O=O lotura hausten da eta beste bi eratzen dira.\nHirugarrenean, berriz, 6 lotura hausten dira eta beste 6 berri eratzen.\nAdibide hauetan ikusten den bezala, esan daiteke, giro tenperaturan lastertasun handia izango dutela loturen birmoldaketarik ez dakarten erreakzioek. Horrela gertatzen da ioien arteko erreakzioetan gehienetan. Zenbait lotura hausten diren erreakzioak, berriz, geldoak izan ohi dira. Emandako araua ez da zehatz-zehatza baina erabilgarri izan daiteke.\nmotako erreakzio bat oso konplexua da estekiometriari begiratzen bazaio, bertan lau lotura apurtzen baitira eta beste zortzi eratzen; gainera 14 ioik hartzen dute parte. Hala ere, esperimentalki ikusita, oso erreakzio lasterra da. Erreakzio konplexu hauek zenbait erreakzio sinple oso lasterren ondorio izan ohi dira.\nb) Erreaktiboen kontzentrazioa eta egoera fisikoa\nTalken teoriari jarraituz, behar-beharrezkoa da, erreakzioa gerta dadin, molekulen artean talkak egotea. Baina teoria zinetikoaren arabera, talka kopurua erreaktiboen kontzentrazioen proportzionala da. Beraz HI-aren eraketa erreakzioan -aren kontzentrazioa bikoiztu egiten bada, bikoizten ari da hidrogenoak edukiko duen talka kopurua eta horrekin erreakzio lastertasuna bikoiztu da. Beste horrenbeste gertatuko litzateke, -aren kontzentrazioa bikoiztuko balitz. Beraz erreakzio lastertasuna erreaktiboen kontzentrazioen proportzionala izango da. Matematikoki:\nErreakzio baten lastertasuna erreaktiboen kontzentrazioak ber koefiziente estekiometrikoaren proportzionala izan ohi da. Honi masa ekintzaren legea esaten zaio.\nErreaktibo bat soberan jartzeak izan dezakeen eragina. Proportzio definituen legearen arabera, 1 mol eta 2 mol erreakzionaraztean, 2 mol HI eratuko dira eta ez gehiago. Hala er e erreakzioaren lastertasun handiagoa izango da, lortuko den produktuaren kantitatea berdina izango bada ere.\nErreakzio askotan ez da masa ekintzaren legea betetzen. Beteko balitz erraz lor liteke lastertasunaren ekuazioa ekuazio estekiometrikoetatik abiatuz, eta kasu horretan erreakzio ordenak bat etorriko lirateke koefiziente estekiometrikoekin. Baina askotan ez da horrelakorik gertatzen.\nMasa ekintzaren legea oinarrizko erreakzioetan betetzen da bakarrik.\nHidrogeno bromuroaren oxidazioaren ekuazio estekiometrikoa hau da:\nEta lastertasun ekuazioa, berriz, esperimentalki lortuta hauxe da:\nIkusten den bezala ez da betetzen, beste askotan bezala, masa ekintzaren legea. Beteko balitz hau izango litzateke lastertasun ekuazioa:\nMasa ekintzaren legea betetzen denetan ere, erabili ahal izateko beharrezkoa da erreaktibo guztiak fase berean egotea (gas fasean edo disoluzioan). Fase batean gertatzen diren erreakzioei homogeneo deritze. Heterogeneo esaten zaien erreakzioetan erreaktiboak fase ezberdinetan daude. Substantzia gotor batek isurkari edo\ngas batekin erreakzionatzen duenean, adibidez. Erreakzio hauetan substantzia gotorraren gainazalean gertatzen da; erreakzioaren lastertasuna askoz handiagoa egingo da gainazala zenbat eta handiagoa izan. Erreakzioak zenbaitetan, substantzia solidoa birrin-birrin eginda dagoenean, hain azkar gertatzen dira, leherketak izan ohi baitira.\nErreakzioak azkar gerta daitezen baldintzarik egokienak gas egoeran edo disoluzioetan izaten ohi dira, orduantxe izaten da zatiketarik handiena.\nc) Tenperaturaren eragina\nEdozein erreakzioren lastertasuna asko handitzen da tenperaturarekin. Nola uler daiteke tenperaturaen eragin hau?\nTenperatura igotzerakoan molekulen lastertasuna handiagoa egiten da eta horrekin batera, talka kopurua. Teoria zinetikoaren arabera, ordea, tenperatura igotzerakoan, molekulen bataz besteko lastertasuna %2 besterik ez da igotzen eta err eakzioaren lastertasuna askoz gehiago igotzen da hori baino. Arrazoia, beraz, ez da molekulen lastertasunean bakarrik aurkitu behar.\nNahikoa energia zinetiko, aktibazio energia baino handiagoa, duten molekulen portzentaia tenperatuaren eraginez igotzen da eta horrekin batera talka kopurua\nOso kantitate txikitan erabiltzen bada ere, bere izaera ezertarako ere aldatu gabe, erreakzioen lastertasunak asko aldatzen duten substantziak dira katalizatzaileak. Fenomenoari katalisia esaten zaio.\nKatalizatzialeek erreakzio lastertasuna igotzearen arrazoia, zein da ordea?\nHasieran katalizatzaileek ez zutela erreakzioan parte hartzen uste izan zen. Gaurko egunean, ostera, katalizatzaileek parte hartzen dutela frogatuta dago: erreakzioan zehar tarteko gai elkartu ezegonkorrak eratzen dituzte, ondoren bat-batean deskonposatu eta katalizatzaile bera emango dute. Horretara katalizatzaileak erreakzioaren bidea aldatzen du, eta erreakzioa aktibazio energia apalagoko batetik gertatzen da.\nAlderantzizko erreakzio lastertasunak ere aldatzen dituzte katalizatzaileek, baina ez dituzte inondik inora erreakzioen funtzio termodinamikoak, H eta G, aldatzen. Katalizatzailek, beraz, ez dute orekaren desplazamendua eragiten, beraien efektu bakarra oreka iristeko behar den denbora laburrago egitea da.\nKatalizatzaileak dira, besteak beste, entzima izeneko substantziak, biokatalizatzaile ere deituak. Pisu molekular garaiko proteinak izan ohi dira eta izaki bizidunetan gertatzen diren erreakzio gehienak katalizatzen dituzte. Espezifikoak dira oso eta jarduera bizikoak; badira katalizatzaile artifizialak ere, baina ez dira haiek bezain eraginkorrak.\nBi ontzi daude argazkian, xafla batek bereizita; goiko partean dago (gasa) eta behekoan (hau ere gasa).\nGasak nahas daitezen bien arteko xafla kendu da baina ez da erreakziorik ikusten.\nOntzietan ur tanta batzuk sartu eta ontziei eraginez, sufre horia geratzen da ontzien paretetan itsatsita; gasen artean errakzioa gertatu da, urak katalizatzaile gisa jokatu duelarik. Urik gabe ez zen errakzioik gertatzen.


Desobedientziarik gabe ez dago askatasunik | LAB SINDIKATUA\nIdazkaritzak Idazkaritza Feminista Desobedientziarik gabe ez dago askatasunik\nDesobedientziarik gabe ez dago askatasunik\nAtzo, irailak 28, abortatzeko eskubidearen aldeko nazioarteko eguna izan zen. Gure irakurketa plazaratzeaz gain, Idazkaritza Feministako kide Arantza Vazquezek eta Elixabete Etxeberriak iritzi artikulu bat egin dute abortatzeko eskubidearen alde.\nEmakumeoi, geure buruaz erabaki ahal izateko eskubidea etengabe ukatu zaigu mundu osoan zehar. Erabakitzeko eskubidearen aldeko emakumeon borrokak —mugimendu feministak zuzendua eta milaka emakumeek sustatuta—, 70eko hamarkadan, ordura arte pentsaezinak ziren ondorio sozialak izan zituen. 1976an 11 emakume atxilotu zituzten Basaurin, horietako bederatziri abortatu izana leporatu zitzaien, eta beste biri lagundu izana; izugarrizko elkartasun uhin geldiezina sortu zen. Mobilizazio haietan lortu zen, pitinka, hainbat urtetan, haurdunaldia borondatez eteteko legean aldaketak eragin ahal izatea.\n1990eko irailaren 28an aldarrikatu zen, Latinoamerika eta Karibeko V. Topagune Feministan, Abortua Despenalizatzeko Eguna. Honen bidez gogoratzen da abortu ez-segurua eta klandestinoa dela inguru hartako herri askotako emakumeen heriotzen lehen arrazoia.\nGaur egun gurean, Hego Euskal Herrian, inposatutako lege batekin darraigu, haurdunaldia eteten «uzten diguna», lege horrek zehaztutako egoera eta baldintzetan. Gainera, ezin dezakegu ahaztu osasun publikora heltzen ez diren eta gure artean bizi diren emakume guztiek erabili ohi dituzten haurdunaldiak eteteko metodoak ezkutuan eta segurtasun urriko baldintzetan gauzatzen direla oraindik. Horrela, euren osasuna arriskuan jartzen dute, egoera irregularrean daudenek bide pribatura soilik jo dezaketelako. Geure buruaz erabakitzeko eskubideak klase-kontua izaten jarraitzen du; ezin dezakegu saihestu egoerak bere horretan dirauen bitartean borrokatu behar izango dugula, murrizketarik gabeko eta emakume guztiontzako eskubidearen alde.\nEta, era berean, gogorarazi nahi dugu askotan, desobedientziarik gabe, ez dagoela justiziarik. Geure buruez, geure bizitzez, geure herriez, geure nortasunez… erabakitzeko eskubidea ukatzen duten legeen adibideak ugariak izan dira azkenaldian.\nEmakumeok geure buruari buruz erabakitzeko eskubidearen aldeko borrokan, funtsezkoak eta ezinbestekoak gertatu ziren Euskal Herriko emakumeen artean ehundu ziren elkartasun sareak; eta oso interesgarriak suertatu ziren Hegoaldeko eta Iparraldeko emakumeen artean sortu ziren aliantzak. Haurdunaldien etenaldiak egin ahal izateko, ezinbestekoa gertatu zen osasungintzako eta beste arlo batzuetako langile askoren lankidetza eta laguntza, jardunbide horiek gauzatze aldera.\nHaiek (osagileak, erizainak, gizarte-langileak, psikologoak, psikiatrak…), anonimoki, euren lanpostua arriskuan jarriz eta espetxe eta gaitasungabetze mehatxuak ere jasoz eta elkartasuna erakutsiz, ahalbidetu zuten emakume asko behartuak ez egotea nahi ez zuten haurdunaldi batekin jarraitzera; emakumeak babestu beharreko objektutzat jotzen zituzten lege burugabe eta bidegabeak desobeditu zituzten. Gogoratu 1990ean Iruñean hainbat osasun-langileri epaiketa egin zietela, Bideko Ama Birijina ospitale publikoan abortua egin izana leporatuta.\nIrailaren 28arekin, gogora ekarri, omendu eta eskertu nahi ditugu horrenbeste urtetan elkartasuna adierazi duten eta emakumeok geure buruez erabakitzeko eskubidearen aldeko borrokan ezagutza eskaini duten langile horiek guztiak.\nGogora ekarri nahi ditugu, eta gure elkartasuna adierazi, erabakitzeko eskubidea egikaritzeagatik gaur egun espetxeratuak izaten ari diren emakume guztiak ere. Haiei esker, borroka hau ere posible izan zen!


Porno Eskola, heziketa sexualerako tresna berria Gasteizen - halabedi\nPorno Eskola, heziketa sexualerako tresna berria Gasteizen\nAzaroaren 26an SUmendi Gazte Espazioan, Porno Eskola bera aurkezteaz gain, porno feministaren hastapenetan sakonduko dute. Interneten dagoen informazio guztia kritikoki eta etikoki erabiltzeko asmoa du eskolak.\nPorno Eskola. Hori da Gasteizen martxan jarri duten tresna berria. Helburua, argia: heziketa sexualean sakontzea, pornografiari buruzko gida didaktiko bat baliatuz horretarako. Urriaren 26an aurkeztu zuten, baina jende dexente aurkezpen aretotik kanpo geratu behar izan zen. Hori dela eta, azaroaren 26an, beste aukera bat izango dugu Gasteizen Porno eskola barrutik ikusteko: SUmendi Gazte Espazioan tailerra.\n“Konturatu ginen nerabeek sexuarekin zuten lehenengo kontaktua pornoa zela: ikastolan duten heziketa sexuala hutsuneak dituelako edo gurasoei galdetzea lotsa ematen dielako”, adierazio dio Hala Bediri Porno Eskolako kide den Iratxe Gilek. “Gainera, gurasoak ez daude hezituak galdera horiek erantzuteko”, gaineratu du.\nInterneten dagoen informazio guztia kritikoki eta etikoki erabiltzeko asmoarekin, Porno Eskolaren asmoa heziketa sexualeko tresna bat eskaintzea da. Eta horretarako, nahikoa baliabide jarriko dituzte mahaiaren gainean. Ilustrazioak oinarri, eduki mapa bat landu dute. Horretaz gain, webgune bat ere martxan jarriko dute, unitate didaktiko ezberdinak oinarri moduan hartuz.\nPornoaren unibertsoa berreraikitzeko jaio da Porno Eskola: teoriak berresanez, akatsak zuzenduz, erabiltzaileak berrezituz eta pornografia feminista, bidezkoa eta ireki batera bideratuz. Gainera, gidaz gain, gai bakoitzeko unitate didaktikoak eskainiko dituzte, informazio guztia garatuz, bibliografia, estekak eta artikuluak eskainiz… Gasteizen jaio da, “baina gustora zabalduko genuke” adierazi du Gilek.\nAzaroaren 26an, igandean, Porno Eskolako kideek tailer bat emango dute SUmendi Gazte Espazioan, Judimendin. Bertan, Porno eskola bera aurkezteaz gain, porno feministaren hastapenetan sakonduko dute.\n“Ese racismo que todo el mundo tenemos…” -Tania Siriany-\nLa semana pasada el Presidente de los EUA se quejó de que a su país llegaran sólo migrantes de “hoyos …\nArima Beltza 01\nArima Beltzaren lehenengo irratsaioa\n“Si paramos nosotras, se para el mundo” -Oihana San Vicente-\nMaitane tiene 43 años y una niña de 14. Su marido lleva ejerciendo violencia física y psicológica contra ellas dos …\nAske geratu da Ramon Aldasoro Otxandioko presoa\nMiamin atxilotu zuten 1997an eta zortzi espetxe ezberdinetan egon da dispertsatuta. Datozen egunetan harrera-ekitaldi ezberdinak egongo dira Araban: Ramon Aldasorori …\n“30 años de ocupación, pero seguimos dando la patada todos los días”\n" Una curiosa pegatina ha sido la cusante de muchas dusdas y preguntas en los últimos meses. Farolas, paredes, banquetas …\nLos Comunales (EXCAVAR EN TIEMPOS REVUELTOS S02 E12)\nEn el programa de esta semana tenemos noticias mazo destroyers y además os hablaremos sobre los comunales, tanto las prácticas …\nMuinoko etxeak 30 urte beteko ditu apirilaren 28an eta egindako lana goraipatu eta gaur egungo edo etorkizuneko erronkak mahaiaren gainean …\nAlfredo De Miguel ha sido considerado por la fiscalía "el líder de una trama organizada delicitiva" que cobraba comisiones ilegales. …\nVaquillas, instrumento de ridiculización de la mujer en jaias de Gasteiz\nUna empresa organizadora del espectáculo en las pasadas jaias anunció un "espectáculo especial para mujeres" y acto seguido apareció una vaquilla especialmente …\nPil-Pilean atalean, Aramaioko Herri Curriculuma izan dugu hizpide, batzordeko kide den Iker Elexpururekin. Ondoren, Oihaneder Euskararen Etxeko teknikari Ane Pedruzok …


"Nafarroako historia", berrargitaratuta — Eibar.ORG | Eibarko peoria\nHemen zaude: Hasiera / Blogak / e-gorblog / "Nafarroako historia", berrargitaratuta\n"Nafarroako historia", berrargitaratuta\ne-gor 2015/06/05 19:55\nCénlit-denonartean argitaletxeak berriz editatu du 80ko hamarkadako Rafael Ramosen komikia\nIrudia: Rafael Ramos\nCénlit-denonartean argitaletxeak Rafael Ramosek 80ko hamarkadan egindako komikiak berrargitaratzen darrai. 2013an F. Navarro Villosladaren eleberrian oinarritutako Amaia – Euskaldunak VIII. mendean izan bazen, orain Nafarroako historia atera du. Bere izenburuak dioen legez, Nafarroako historia kontatzen da bertan, Harri arotik hasita Gamazadaraino, XIX. mende amaieraraino alegia. Aukera paregabea Erresuma Zaharraren historia ezagutzeko!\netiketak: Nafarroako historia, Amaia, komikiak, Rafael Ramos


Uholdeek 70.000 pertsona inguru lekualdatu dituzte Nigerren, Burkina Fason, Mauritanian eta Ginea-Konakryn, NBEren arabera | Consumer\nUholdeek 70.000 pertsona inguru lekualdatu dituzte Nigerren, Burkina Fason, Mauritanian eta Ginea-Konakryn, NBEren arabera\nHerrialde horietan, gutxienez 681 kolera-kasu erregistratu dira, orain arte 27 hildako izan dituztenak.\nNazio Batuen hiru agentzik atzo jakinarazi zuten euriteek eragindako uholdeek 70.000 pertsona inguru eraman dituztela beren etxeetatik Niger, Burkina Faso, Mauritania eta Ginea-Conakry. Iturri berberek adierazi zuten elikagaiak, aterpeak, eltxo-sareak eta bestelako laguntzak behar direla.\nKoordinazio Humanitarioko Bulegoak (OCHA), Haurrentzako Nazio Batuen Fondoak (UNICEF) eta Munduko Elikagai Programak (PAM) urrian elkarrekin egindako txostenaren arabera, 46.472 pertsona lekualdatu dira, eta Niger da herrialde kaltetuena. Ondoren, Burkina Faso (11.170 kaltetuak), Mauritania (9.000) eta Ginea-Conakry (1.200) daude.\nInguru horretan, 681 kolera-kasu erregistratu dira gutxienez, 27 heriotzarekin, batez ere Nigerren, 2.788 tona zereal behar eta behar baititu. Orain arte, herrialdearen beharren erdia aterpe eta eltxo-sareak izan dira. Gainera, PAMek 406 tona elikagai banatu ditu hainbat eskualdetan 18.000 lagunentzat baino gehiagorentzat. Bestalde, UNICEFek uraren horniduran, osasunean eta hezkuntzan jarri ditu laguntzak.\nAfrika desplazatuak inundaciones-eu


Osiris-Rex zundak lortu du Bennu asteroidetik lagina hartzea - Elhuyar Aldizkaria\nHasiera » Albisteak » Osiris-Rex zundak lortu du Bennu asteroidetik lagina hartzea\n2020/10/21 340. zenbakia\nOsiris-Rex zundak lortu du Bennu asteroidetik lagina hartzea\nOsiris-Rex zundak asteroideko lagina hartu duen unearen irudikapena. Arg. NASA\n2016an jaurti zuten Osiris-Rex zunda espaziala, eta, bi urte eman ditu Bennu asteroidearen inguruan orbitatzen. Gaur, gaueko 00:05 h-etan, hamar segunduz asteroidean pausatu eta lagina hartzea lortu du, iragarrita zegoen bezala.\nZundak nitrogeno konprimitua bota du asteroidearen azalean, eta harrotutako partikulak jaso ditu xurgagailu batez. Helburua zen, gutxienez, 60 g jasotzea, baina asteburua arte ez dute argituko zenbat gramo jaso dituen. 2023an laginak Lurrera iritsiko direla kalkulatzen da.\nNASAko ikertzaileek uste dute lagin horiek garrantzitsuak izango direla eguzki-sistemaren sorrera ulertzeko, jatorrizko material haiek eraldatu gabe mantendu baitira asteroide-mota honetan. Planeten eta Eguzkiaren beraren sortze-prozesua hobeto ezagutzen lagunduko duten esperantza dute.\nBennu asteroidearen orbita periodikoki gure planetaren orbitarekin gurutzatzen da, eta kalkulatzen dute 2135. Urtean Lurraren eta Ilargiaren artetik pasako dela.


Gizartean babesik gabe edo/eta gatazkan dauden adingabeen kasuetan esku hartzeko eta bitartekotza egiteko Masterraren seigarren promozioa egiteko laguntzetarako deia egiten duena - Eusko Jaurlaritza\nGizartean babesik gabe edo/eta gatazkan dauden adingabeen kasuetan esku hartzeko eta bitartekotza egiteko Masterraren seigarren promozioa egiteko laguntzak (2012).\nGizartean babesik gabe edo/eta gatazkan dauden adingabeen kasuetan esku hartzeko eta bitartekotza egiteko Masterraren seigarren promozioa egiteko laguntzetarako deia egitea.\nErakundearen aurrekontuetan horretarako ezarritako aurrekontu-kredituetatik aterako dira aurreko artikuluan adierazitako xedeak lortzeko diru-baliabideak. Zenbatekoa, hasieran behintzat, hogeita zortzi mila eta bostehun (28.500) eurokoa izango da. Horietarik hogeita bi mila eta zortziehun euro (22.800) 2012rako ordainketei dagozkie, eta gainerakoa, bost mila eta zazpiehun euro (5.700), 2013ko ordainketei.\nEBAZPENA, 2012ko abuztuaren 22koa (BOPV Zk. 163/2012)\nEmakunde-Emakumearen Euskal Erakundeko zuzendariarena, gizartean babesik gabe edo/eta gatazkan dauden adingabeen kasuetan esku hartzeko eta bitartekotza egiteko Masterraren seigarren promozioa egiteko laguntzetarako deia egiten duena.\nAstelehenetik ostiralera goizeko 8etatik arratsaldeko 8ak arte.*\n* Abuztuan izan ezik, 14:30ak arte\nHerritarrei arreta emateko Eusko Jaurlaritzak duen zerbitzuak etengabeko ordutegia izango du goizeko 8etatik arratsaldeko 8ak arte astelehenetik ostiralera arte.*\nGizartean babesik gabe edo/eta gatazkan dauden adingabeen kasuetan esku hartzeko eta bitartekotza egiteko Masterraren seigarren promozioa egiteko laguntzak (2012)\nEbazpen honen xedea da laguntzetarako deia egitea, Gizartean Babesik Gabe edo/eta Gatazkan dauden Adingabeen Kasuetan Esku Hartzeko eta Bitartekotza Egiteko Masterraren seigarren Promozioa egiteko. Masterra Deustuko Unibertsitatean emango da, eta ikasturte bat iraungo du; 2012ko irailean hasi eta 2013ko uztailean amaituko da. Master ofiziala da, 60 ECTSkoa (Europako kredituak), eta ikasgai hauetan egituratuta dago:\n1. ikasgaia: Diziplinarteko Esku-hartze Sozialaren oinarriak: planteamendu orokorrak eta genero-ikuspegiaren araberakoak.\n2. ikasgaia: Esku-hartze Sozialerako tresna profesional espezifikoak.\n3. ikasgaia: Gizartean babesik gabe edo/eta gatazkan dauden adingabeen kasuetan esku hartzea.\n4. ikasgaia: Kanpoko praktikak.\n5. ikasgaia: Master amaierako lana.\nOnuradunak hamazortzi izango dira gehienez.\nOnuradunen betebeharrak hemen kontsultatu Gizartean babesik gabe edo/eta gatazkan dauden adingabeen kasuetan esku hartzeko eta bitartekotza egiteko Masterraren seigarren promozioa egiteko laguntzak (2012)\nBaldintza hauek betetzen dituzten pertsonek eska ditzakete laguntzak:\nAdingabeen kasuetan esku-hartzeko eta bitartekotza egiteko Masterrean matrikulatuta egotea.\nAdministrazio-auzotasuna Euskal Autonomia Erkidegoan edukitzea, laguntza eskatu baino urtebete lehenagotik, gutxienez.\nEuskal Autonomia Erkidegoko Ogasun Nagusiaren Antolarauei buruzko Legearen Testu Bateginaren 50. artikuluan ezarritakoa betez, obligazioak betetzea (azaroaren 11ko 1/1997 Legegintzako Dekretuaz onartutako Testu Bategina).\nAlta emanda egotea Ekonomia eta Ogasun Sailaren Hirugarrenen Erregistroan. Betekizun hori bete behar da, deialdia ebazteko eta ordainketak egin ahal izateko, laguntza ematearen aldeko ebazpena egonez gero.\nEbazpen honetan jasotzen dena betetzea.\nHautagai bakoitzari emango zaion diru-laguntzaren zenbatekoa matrikularen kostuaren % 20 izango da, gutxienez.\n4.artikuluan ezartzen den onuradunen gehienezko kopurua, alegia, hamazortzi onuradun baino gutxiago badaude, zuzkidura-soberakina proportzionalki banatuko da onuradunen artean\nDiru-laguntza zatika ordainduko da: ehuneko laurogeia, Deustuko Unibertsitateak matrikulatutako ikasleen zerrendaren eta ikasturte horri dagozkion lehen bi ordainketak egin izanaren ziurtagiria bidali ondoren; bigarren ordainketa, gainerako ehuneko hogeia, Deustuko Unibertsitateak onuradunen ikasturteko asistentziari eta aprobetxamenduari buruzko jarraipen-txostena bidali ondoren.\nEskabide-inprimania pdf betegarri bat da, pertsona interesdunak eskabideak aurkezteko lekuetan bete, inprimatu eta entregatu dezaketena.\nEbazpen honetako laguntzak eskatzen dituen orok agiri hauek erantsi behar dizkio eskabideari:\n1- Nortasun agiri nazionala, pasaportea edo pertsona fisikoaren nortasuna egiaztatzen duen antzeko dokumentua, baldin eta eskatzaileak egiaztatzeko baimenik ematen ez badio Administrazioari.\n2- Eskatzailearen udalak edo dagokion administrazioak emandako erroldatze-txartela.\n3- Deustuko Unibertsitatearen onarpen-agiria, edo, oraindik jaso ez bada, onarpen-eskabidearen kopia.\n4- Kurrikuluma eta azalpen-memoria (II. Eranskina).\n5- Beste finantziazio-iturri batzuei buruzko aitorpena (I. Eranskina).\n6- Eskabide-agiria, erantzukizunpeko aitorpenekin batera.\n7- Hirugarren interesdunaren datuen fitxa, eskatzaileak –eta, behar izanez gero, finantza-erakundeak– betea.\n- Beharrezko iritziz gero, Emakunde-Emakumearen Euskal Erakundeak egokitzat jotzen duen informazio osagarria eska dezake.\n- Laguntza ukatuz gero, aurkeztutako agiriak berreskuratzeko epea hilabetekoa izango da Emakunde-Emakumearen Euskal Erakundeko zuzendariaren ebazpena argitaratzen denetik aurrera, baldin eta ebazpen horren aurkako errekurtsorik jartzen ez bada. Izan ere, errekurtsoa jartzen bada, errekurtsoa ezesteko ebazpena jakinarazten denetik aurrera zenbatuko da epea.\nBeste finantziazio-iturri batzuei buruzko aitorpena (I. Eranskina) (Laguntza emateko dokumentua)\nBeste finantziazio-iturri batzuei buruzko aitorpena.\nKurrikuluma eta azalpen-memoria (II. Eranskina). (Laguntza emateko dokumentua)\nCurriculum vitae laburra; bertan, eskatutako laguntzaren prestakuntza-arloan (aukera-berdintasuna, genero-ikuspegia kontuan hartzea gizarte esku-hartzean, etab.) eskatzaileak duen esperientzia zehaztu behar da.\nBerdintasunaren arloan prestakuntza jasotzeko interesaren azalpen-memoria.\nGomendagarria da aurkeztu behar dituzun ziurtagiriak lortzea, izapideak adierazi aurretik; baita beharrezkoak izan daitezkeen beste formulario batzuk betetzea ere eta zure ordenagailuan gordetzea.\nNortasun agiri nazionala, pasaportea edo pertsona fisikoaren nortasuna egiaztatzen duen antzeko dokumentua, baldin eta eskatzaileak egiaztatzeko baimenik ematen ez badio Administrazioari.\nEskatzailearen udalak edo dagokion administrazioak emandako erroldatze-txartela.\nDeustuko Unibertsitatearen onarpen-agiria, edo, oraindik jaso ez bada, onarpen-eskabidearen kopia.\nKurrikuluma eta azalpen-memoria (II. Eranskina).\nBeste finantziazio-iturri batzuei buruzko aitorpena (I. Eranskina).\nEskabide-agiria, erantzukizunpeko aitorpenekin batera.\nHirugarren interesdunaren datuen fitxa, eskatzaileak –eta, behar izanez gero, finantza-erakundeak– betea.\nI.eranskina - Beste finantziazio-iturri batzuei buruzko aitorpena (Laguntza emateko dokumentua)\nBeste finantziazio-iturri batzuei buruzko aitorpena .\nII. eranskina - Kurrikuluma eta azalpen-memoria (Laguntza emateko dokumentua)\nBerdintasunaren arloan prestakuntza jasotzeko interesaren azalpen-memoria\n2012/08/23 - 2012/09/22\nEskabideak aurkezteko epea hilabetekoa izango da, ebazpen hau Euskal Herriko Agintaritzaren Aldizkarian argitaratu eta biharamunetik aurrera.\nEbazpen honen babesean egindako eskabideak ebazteko eta ebazpena jakinarazteko epea hiru hilekoa izango da gehienez ere, ebazpen hau Euskal Herriko Agintaritzaren Aldizkarian argitaratzen den egunaren biharamunetik aurrera. Epe horretan interesdunari ebazpenik jakinarazten ez bazaio, diru-laguntzarako eskaera ezetsi egin dela esan nahiko du, azaroaren 26ko 30/1992 Legearen 44.1 artikuluan ezarritakoarekin bat etorriz (30/1992 Legea, Herri Administrazioen Araubide Juridiko eta Administrazio Prozedura Erkidearena).


Bernardo Atxaga Mexikoko FIL azokan: hizkuntza ez da estatikoa; aldatu egiten da eta mugak gainditzen ditu | Etxepare Euskal Institutua\nBernardo Atxaga Mexikoko FIL azokan: hizkuntza ez da estatikoa; aldatu egiten da eta mugak gainditzen ditu\nAuditorioa bete zuten 400 gazteren begirada biziaren aurrean: Bernardo Atxagak ezin zuen era aproposagoan hasi, atzo, Etxepare Euskal Institutuaren eskutik Mexikoko Guadalajararako FIL, Feria Internacional de Libro azokan burutzen ari den programa.\nLatinoamerikako gertakari literario garrantzitsuena da FIL azoka; aurten 28. aldiz antolatu dute, 43 herrialde ezberdinetako partaidetzarekin. “Ecos de la Fil” izeneko programaren baitan, Atxaga 7. Preparatoria eskolako ikasleekin solastu zen atzo: idazketara nola hurbildu zen kontatu zien, eta hizkuntzaren mugikortasuna eta irakurtzearen garrantzia azpimarratu zituen. Idazketa zein irakurketa era pertsonalean garatzen diren teknikak direla adierazi zuen, belaunaldi bakoitzeko aurrerabide teknologikoen eraginez eraldatzen direnak. Edonola ere, idazteak eta irakurtzeak beste mundu batera garamatzala azaldu zuen Atxagak, gure mundu propioa aberastuz. Eta gazteei gogorrarazi zien hizkuntza ez dela estatikoa, inondik ere; “erabileraren poderioz aldatu” egiten dela eta “mugak gainditzeko gauza dela”.\nEuskal idazleak “Las Galas del Placer de la Lectura” mahai-inguruan ere esku hartu zuen arratsaldean, José Manuel Sánchez Ron, Luis Goytisolo, Eduardo Lago, Rodrigo Fresán eta Alberto Manguel idazleekin batera, FILeko areto nagusietako batean, Jorge F. Hernández moderatzaile lanetan aritu zela.\nIdazketarekin izan zuen lehen topaketa azalduta entzulegoaren barreak eragin eta gero, irakurketa zein idazketa sustatzeko eskola funtsezkoa dela adierazi zuen Bernardo Atxagak, ezinbestekoa baita bietara era gozagarrian hurbiltzea, eta ez betebeharrez. Literaturak irakurtzen duenareengan izan dezakeen eraginaren gainean, irakurleak literaturarekin harreman zatikatua duela esan zuen; irakurlea lanaren pasarte batzuekin jartzen da harremanetan; aztarna uzten dioten paragrafoak eta istorioak dira memorian gelditzen zaizkionak. Idazle guztien iritziz, azkenik, aro digital honek idazketara eta irakurketara hurbitzeko modua erabat aldatu du: paradigma aldaketan baten aurrean gaude, inprimatzeko teknika sortu zenean gertatu zenaren parekoa.\nGaur, abenduaren 2an, bigarren hitzaldi bat emango du Atxagak, Jaliscoko beste eskola batean, eta “Nevadako Egunak” aurkeztuko du FIL azokan bertan. Bitartean, Etxepare Euskal Institutuak Euskal literaturaren nazioartekotze lanean darrai euskal editoreek FILen duten standean: hoegi bat hitzordu lotu ditu honezkero.\nEta bihar, abenduaren 3an, Euskararen Nazioarteko Egunean, Mexiko DFko bidea hartuko dute Bernardo Atxagak eta Institutuko Euskararen Sustapen eta Hedapenerako zuzendari Mari Jose Olaziregik, idazleak hitzaldi-solasaldi bat eskainiko baitu Mexiko DFko Palacio de Bellas Artes enblematikoan. “Conversación con Bernardo Atxaga” izenburuko solasaldian Javier Aranda kazetariarekin batera ariko da idazlea. Ibilbidea amaitzeko, abenduaren 4ean UNAM Universidad Autónoma Nacional de México eta Universidad Iberoamericana Ciudad de México unibertsitateetako ikasle eta irakasleekin ditu hitzorduak, literaturaz eta bere lanari buruz aritzeko.\nArgazkietan: 7. Preparatoria eskolako ikasleak; "Las Galas de la lectura" mahai-inguruko une bat; liburuak sinatzen FIL azkoan


"31 urte bizitza ematen" - - Goiena.eus\nMari Asun Agirre\n"31 urte bizitza ematen"\nMari Asun Agirre 2013-12-03 01:00\n31 urte pasa dira 1982ko azaroaren 3tik.\nEgun hartan atera genuen lehenengoz odola Elgetan lagun talde batek. Ordura arte Bergarara joaten ginen odola ematera, baina Donostiako odol-emaileen elkartearekin hitz egin ondoren, egokiena Elgetara horretarako dotazio bat ekartzea zela erabaki zuten.\nOrduz geroztik urtean bitan elkartzen gara, udaberrian eta neguan, aldiko Elgetako 40 bat odol-emaile.\nGarai batean odolik eman ezin zuten norbanako batzuek diruz laguntzen zuten gure jarduera. Gaur egun, ordea, Gipuzkoako odol-emaileen elkartetik eta Elgetako Udaletik jasotzen ditugu diru laguntzak, eta odol-emaileentzat indarrak berreskuratzeko jatekoa eta edatekoa erostera bideratzen ditugu ekarpen horiek.\nOdola ematea borondatezko ekintza da. Oraindik inork ez du asmatu odola fabrikatzen duen makinarik. Horregatik, guztiok zarete behar-beharrezko besteen bizitzak salbatzeko. Agian, egunen batean, guk ere beharko dugulako beste norbaiten odola bizitzaz disfrutatzen jarraitzeko.\nOdola emateko hurrengo hitzordua abenduaren 2rako egin dugu. Arratsaldeko seietatik zortziak bitartean izango duzue aukera.\nLerro hauek baliatu nahi ditut zalantzan zaudeten guztiok animatzeko. Elgetako udaletxean ikusiko dugu elkar.


Inf. baliagarria – Eskola Berria\nHonako hau da eskolako telefono zenbaki berria:\nGE-ko ZUZENDARITZA BATZORDEA BERRITZEKO HAUTAGAIAK BEHAR DIRA\nKaixo Familiak, Dakizuen bezala, pasadan Martxoaren 23an Familien Elkarteko Asanblada nagusia ospatu zen.Gogorarazten dizuegu, beste gai batzuen artean, elkarteko zuzendaritza-batzordea berriztea aipatu zela, Maiatzean 3 urte bete ditugu eta gure ibilbidea amaitu da. Beraz, zuzendaritzarako jende berria behar da (lehendakaria, diruzaina, idazkaria eta 4 bokal). Gu prest gaude sartuko zareten berriei gure esperientzia zabaltzeko eta hurrengo ikasturtean zuekin elkarlanean aritzeko. Dakizuenez, Familien Elkarteak, ondorengo ekintzak burutzen ditu, elkarte barik zerbitzu hauek desagertu egingo dira:\nGoizeko gela edo haurtzaindegi zerbitzua (08:00 – 09:00)\nEguerdiko eskolaz kanpoko ekintzak\nArratsaldeko Eskola Kirola, Mendi irteerak eta beste ekintzak.\nArratsaldeko liburutegi zerbitzua.\nPatioa zabalik egotea arratsaldeetan.\nEskolako ekaineko jaiak, olentzero, santa ageda, eta hainbat batzordeek egiten dituzten ekintzak.\nInteresaturik daudenak, idatzi posta@eskolaberria.net helbidera, Ekainak 1a baino lehen, zuen izen eta kontaktu datuekin mesedez. Talde oso bat bazarete, hobe 🙂 Animatu eta parte hartu zeuen seme alaben hezkuntza komunitatean !!! Zuekin partekatu nahi dugu bideo hau: https://www.ehige.eus/eu/nor-gara-gu-zer-gara-gu/\nHezkuntza komunitate osoari harreman positiboak sustatzeko jarduerak proposatu behar zaizkio: topaketak, jaialdiak, desioak eta sentimenduak adierazteko kartelak, antzerki-taldeak, gorputz-adierazpenerako tailerrak, erlaxazioa, hainbat gairi buruzko eztabaidak, gatazkak konpontzeko eta komunikazioi-gaitasunak lantzeko estretegiak…\nIkastetxean elkarbizitza-arauak aztertu behar dira (agerikoak: AIA…eta ezkutukoa: idatzita ez dagoena); araudiaren diagnostikoa egin eta hobetzeko neurriak ere implementatu behar dira.\nBerdinen arteko balizko tratu txarrak edota indakerriazko kasuak detektatu nahi ditugu (triptikoak dibulgatu, galdeketak, soziogramak, testak…) eta edostutako neurriak lehenbaitlehen martxan jartzen direla bermatu.


2019ko ekainaren 18a, asteartea | Ordua Euskal Herrian 07:08:12\nGueñesetik Itsasora (Gipuzkoa) goi tentsioko linea elektriko bat sortzeko proiektua zabaldu zen 2011n. Alegazioen ostean, sei urtez stand-by egoeran egon da, eta orain, Espainiako gobernuak berriro aktibatu gura du, 2018an eraikitzen hasteko. Bada, egitasmoaren aurkako aldarria egin dute prentsaurrekoan EHNEk, Eguzkik, EH Bilduko hainbat kargudunek eta Garaiko alkateak. Proiektua bertan behera uztea eskatu dute.\nEHNE eta Eguzkikoak, Zaldibar, Igorre, Antzuola eta Elgetako alkateak, eta Berriz, Zornotza eta Iurretako zinegotziak, gaur\n26 herritan zehar igarota, 74 kilometroko ibilbidea izango du linea berriak, 30 metroko zabaleragaz. Ingurumenean eta herritarren osasunean kaltea ekarriko duela uste dute aurka agertu diren eragileek. “Lerroak minbizia-eragile direla dioten azterketak ugariak dira”, azaldu dutenez. Gainera, estatuan ezarritako esposizio neurriak zaharkituta daudela ohartarazi dute. “Gure osasuna eta ingurumena, beste behin ere, oligopolio baten mesedetan jartzea da linearen helburua”, kritikatu dute.\nUdaletan hasi dira lurjabe kaltetuekin alegazioak garatzen. Berrizen, esaterako, aho batez onartu zuten atzoko bilkuran aurkako mozioa EAJk, EH Bilduk eta PSE-EEk. Udal teknikaria aurkako txosten bat prestatzen dabil, eta kaltetuei zein herritarrei atxikimendua eskatuko diete. Iurretako udal batzordean ere aho batez egin dute aurka.\nAlbiste hau Markel Onaindiak argitaratu du Anboton eta CC-by-sa lizentziari esker ekarri dugu ARGIAra.\nKanal hauetan artxibatua: Goi tentsioko linea | Energiaren sektorea


TERTULIA (CAPÍTULO VII)\nmartxoak 31, 2020\nAurrera hurrengoarekin!!Zazpigarren kapituluaren Teletertulia hemen. 👇\n(Agian hurrengorako bi kapitulu egin beharko ditugu? 😊)\nTESTU LIBURUEN ESTEKAK LIBRE\nmartxoak 30, 2020\nEgun on lagunak!!\nEskolako testu liburuen esteka libreak pasatu dizkigute. Baliabide bezala bidaltzen dizkizuet, norbait nahi izatekotan egin ditzan.\nNos han pasado los links abiertos a los libros de actividades que a veces usamos en clase. Son un recurso por si alguien quiere hacer alguna actividad.\nTestu liburua: Egiten jakin - Euskara abian\nTestu liburua: Egiten jakin - Matematika\nHemen uzten dizuet matematika ariketa bat. Hau egiteko gogoratu perimetroa figura baten aldeen batuketa dela.\nMATEMATIKA KB 1.6\nGaurko erronka logikoa:\nZein da falta den triangeluaren barruko zenbakia?\n(Gogoratu emaitzaz aparte argudioak emateaz)\nmartxoak 28, 2020\nEgun on lagunak!!Zer moduz nabari dituzue gorputzak? Etxean egon behar honek, ordu asko eserita egotera garamatza… Horregatik oraingo honetan gorputza zerbait mugitzeko proposamena ekartzen dizuet: YOGA.\nHartu esterila eta goazen gure burmuina eta gorputza lanean jartzera! Maite YOGA KLASE ERRAZA HAURRENTZAT:\nSALUDO AL SOL HAURRAK\nSALUDO A LA LUNA HAURRAK\nSeguru gorputza mugitzeaz gosea sartu zaizuela! Iruzkinetan bazkaldu behar duzuenaren errezeta idatzi dezakezue. UMMM, ze goxoa dena!!\nMAITE ETA TRIANGELUEN MISTERIOA\nmartxoak 27, 2020\nDirudienez, azkenik, Maite etxean geratuko da.\nBere denbora lana, yoga eta eskulan ezberdinak egiten pasatzen du. Blog bateko eskulan bat prestatzen hasi da baina arazoren bat izan du.\nLaguntzeko denborarik duzue?\nIrudi hau deskargatu du eta instrukzioetan triangeluetan mozteko esaten du, baina...\nZuek zenbat triangelu ezberdin ikusten dituzue?\nHauetako zenbat dira angelu zuzenak?\nMATEMATIKA TRAINING 1.5\nmartxoak 25, 2020\nGure burmuinak matematika gehiago behar du, animooooo!!!!\nMATEMATIKA KB 1.5\nmartxoak 24, 2020\nEIIIIIIII!!! KAIXO LAGUNAK!!!!\nGaurkoan nik idazten dizuet, Maite. Zer moduz zabiltzate koarentena egun hauetan?\nNi oraindik aiton-amonen etxeko misterioa argitzeko zai nago, zuen laguntzaren esperoan. Denbora honetan, eskulanak egiteko aukera eta guzti izan dut.\nZeinen lasaigarria den pintzelekin margotzea!\nZiur nago, zuek ere gauza asko egiten ari zaretela etxean. Egindako gauzen argazkitxo bat igotzera gonbidatzen zaituztet, gero Iosu eta biok egin ahal izateko.\nAnimo eta atera barruan duzuen artista!\nMikelek honako hauekin egon da. Zuek aritzeko ere tutorialak bidaltzen dizkigu:\nMartintxo aldiz papiroflexiarekin:\nMalenarenak, emozioak paperean:\nUxuek bere txakurraren erretratua egin du:\nAinhoak dio: "Mikelek bidali duen bideoarekin nik ere marrazki hau egin dut." Eta josten ere ibili da:\nTERTULIA (CAPÍTULO VI)\nHurrengo kapituluko zuen lehenengo iruzkinak heltzen hasi dira. Hortaz, seigarren kapituluaren Teletertulia hemen egingo dugu. 👇\n(Amatxos y aitatxos también os podéis animar!! 😉)\nMAITE ETA BONBILLA\nmartxoak 23, 2020\nAupa ekipo! Maite oso pozik dago zuen laguntzarekin zegoen egoeratik ateratzea lortu duelako.\nBaina koarentena honetan oso gauza arraroak egiten dabil eta berriz zuen laguntza eskatu du.\nOraingoan aiton-amonen etxean dago. Beheko solairuan hiru etengailu (interruptor) omen daude. Gorria - urdina - berdea.\nMaitek jakin nahi du zein den goiko pisuko gela txiki baten bonbilla pizten duena.\nBeheko solairutik ez da argirik ikusten eta behin ikustera igoz gero ezin da jeitsi.\nNola egin dezake?\nMAITE, OTSOA, AHUNTZA ETA URAZA.\nmartxoak 20, 2020\nGaur Maiterekin hitz egin dut. Herrian dago eta arazo batekin laguntza behar zuen. Nik ezin izan diot lagundu. Agian zuek irtenbide bat aurkitzeko gai zarete:\nBere herriaren alde batetik bestera pasatzeko erabiltzen duten zubia apurtu da. Orain txalupa batekin alde batetik bestera pasatzen ari dira.\nOtso bat, ahuntz bat eta uraza bat eraman nahi ditu beste alderaino. Baina txalupa txikia denez bera eta hiru gauza horietako bat sartzen dira bakarrik bidai bakoitzeko.\nOtsoa eta ahuntza bakarrik geratzen badira, otsoak jango du, ahuntza urazarekin geratzen bada jango du.\nNola egin beharko du dena pasatzeko?\nHemen doa astebururako beste matematika ariketa proposamen bat:\nOngi izan ekipo!!\nmartxoak 18, 2020\nSeguro nago dantzan zabiltzatela!!!\nAurreko egunean Nekanek hau bidali zuen:\nHemen dituzue musikarako interesgarriak diren bi lotura. Txirularekin bi kanta dituzte iadanik entsaiatzeko: isil isilik dago eta waka waka. Partiturak badituzte.\nAnimo!! ta mila esker!!\nMUSIKA GELA PDI http://musikagelapdi.blogspot.com/p/jokuak.html\nDO RE MI MUSIKA BIZI http://moodle.donostiaeskola.org/doremi/txikien-txokoa/\nEta bestetik gure Ikaskide Max DJ zuekin partekatzeko abesti batzuk prestatu ditu!!!\nEgongela dantzalekua bihurtu dezagun!!!\nMATEMATIKA ARIKETAK I eta II\nEgunero matematika ariketa batzuk zintzilikatuko ditut, gure burmuinak hartu duen erritmo eta martxa galdu ez dezan. Gogoratu horretarako ere Matific erabili dezakezuela.\nPdf batean bidaliko dizkizuet nahi eta ahal izanez gero inprimatzeko, bestela koadernoan zuzenean egin ditzakezue.\nHauek ematen dizkizugun baliabideak dira. Egin duguna errepasatu eta ez ahazteko gomendagarria.\nAna Frank 13 urteko neskatxa judu bat zen. Bigarren Mundu Gerraren garaian Amsterdameraino iritsi zen familiarekin batera, naziengandik ihes egin nahian.\nAna bere familiarekin biltegi batzuen ganbaran ezkutatuta bizi izan zen ia bi urtez. Bizitzen ari zen egoera berriari aurre egiteko ezkutatzen zen zuloan egunkari bat idatzi zuen. Bere egunkariari Kitty deitzen dio, eta existitzen ez den lagun bati bidaltzen dizkion eskutitz moduan idatzita dago.\nEgunkari horretan idatzitako egun batzuk dituzu hauek:\nEspero poder confiártelo todo, de un modo como no he podido hacerlo hasta ahora con nadie, y espero que seas un gran apoyo para mí.\nPara alguien como yo es una sensación muy extraña escribir un diario. No solo porque nunca he escrito, sino porque me da la impres\nIrakurtzeak etxetik atera gabe bidaiatzeko aukera ematen digu. Eta orain daukagun baliabiderik onenetako bat da. Gure tertuliarekin jarraituko dugu, baina... nola egin dezakegu?\nEtxean asteazken honetarako tokatzen zaigun kapitulua prestatuko dugu eskolan egongo bagina bezala. Koadernoan idatzi behar da, beti bezala eta posible baduzue, koadernoan idatzi duzuen berdina emailez bidalidazue. Bai aukeratutako zatia bai aukeraketa horren arrazoia.\nGero blog honetan argitaratuko ditut zuen iritziak. Saiatu zaitezte zuen ekarpenak sarrera honen azpiko iruzkinetan jartzen.\nAisss!! Zeinen ongi etorriko litzaiguke Viktor Frankensten bezalako zientifiko langile bat Koronabirusean lanean egongo balitz!!\nEGUN ON IKASLE MAITEAK!!\nKoronabirusa gure lurraldera heldu da eta horrekin bat koarentena egitea tokatzen zaigu.\nDuela gutxi koronabirusari buruz hitz egiten genuen urrun zegoen zerbait bezala, Txinan edo... eta ez geroztik, egia esanda, gauzak asko aldatu dira.\nHortaz, oraingoan etxetik lan egitea tokatzen zaigu. Gure balkoiak elkar ikusten ez direnez blog hau izango da gure arteko topalekua.\nHemen etxean egin beharko dituzuen ariketak eta lanak "zintzilikatuko" ditugu.


Sektore aeroespazialerako pieza forjatuak | ULMA Forja\nSektore aeroespazialerako piezak forjatzen ditugu\nAzken urteotan, hain zorrotza den sektore aeroespazialean hazi egin gara, non EN9100 kalitate sistema sakonak errendimendu handieneko materialak beroan konformatzeko prozesu egokiei ateak irekitzen dizkigun.\nClose die teknologiak muturreko aleazioetan, haien formatik eta amaierako akabera egoeratik hurbil dauden osagai konprometituenak fabrikatzeko aukera ematen digu, Horrez gain, prozesuko eta I+G+Bko ingeniaritzako gure sailak azken belaunaldiko ekipoak ditu eta esperientzia handia gure bezero zorrotzenen beharrak diseinatzen eta simulatzen.\nSektorean espezializatutako ikerketa eta garapen zentro askorekin dugun lankidetzari esker, ULMA Advanced Forged Solutions enpresak osagai forjatuaz gain, punta-puntako ingeniaritza eta kalitate zerbitzu ugari eskaintzen ditu eta besteak beste, simulazio bidez mikro egiturak eta eskakizun mekanikoak aurreikus ditzake, pieza bera fabrikatu aurretik.\nPiezen forjaketan 750 kg arteko malgutasuna izateko gaitasun azterketa pertsonalizatuak.\nLurreratze trenentzako osagaiak\nEgitura aeroentzako osagaiak


Airez ere fumigatuko da | Gizartea | Berria\nAirez ere fumigatuko da\nNeiker hasia da gaitzak jotako intsinis pinuetan tratamendu esperimentala lurretik probatzen. Datozen egunetan, airetik ere arituko dira: helikopteroz eta dronez\nDrone bat pinudi baten gainetik hegan. NIKER Tamaina handiagoan ikusi\n2019ko uztailak 25 - Bilbo\nNeiker hasi da intsinis pinuaren gaitzari aurre egiteko tratamendu esperimentala probatzen. Azken egunetan, Murga inguruan (Araban) lurretik fumigatu dituzte, eta, datozen egunetan, airetik fumigatzen hasiko dira. Laborategi eta berotegietan ere egingo dituzte in vitro probak: 70 gai aktibo eta produktu probatuko dituzte, eraginkortasuna aztertu eta gero pinuetan erabiltzeko. Aireko eta lurreko fumigazioetan, besteak beste, kitosano klorhidratoa, soja lezitina ez-transgenikoa, eztainu belarra eta garagar legamia erabiliko dituzte, produktu horien eraginkortasuna zein den probatzeko; fumigatzeko bi moduen eraginkortasuna ere neurtuko dute.\nIaz, gaitzak jotako pinudiak airez fumigatzeko baimena eskatu zioten Espainiako Gobernuari Eusko Jaurlaritzak eta diputazioek, baina ukatu egin zien. Talde ekologistek gogor salatu zuten euskal erakundeen asmoa. Ekologisten arabera, oxido kuprosoarekin airetik fumigatzea baso eta ibaietan «erabateko sarraskia» egitea da. Baldintza jakin batzuk betetzen dituzten pinudietan tratamendu esperimentala probatzeko baimena eman zuen Espainiako Ingurumen Ministerioak. Orain arte, ez Neikerrek, ez euskal erakundeek ez dute argitu tratamendu hori airez ere probatuko den. Atzo baieztatu zuen Neikerrek berak, ohar baten bitartez.\nAiretik, hektarea gehiago\nGuztira, 150 hektarea fumigatuko dituzte airez: 90, Amoroton (Bizkaia), helikopteroz; eta 60, Luiaondon, Aramaion (Araba) eta Idiazabalen (Gipuzkoa), drone batekin. Aire bidezko fumigazioa noiz hasi eguraldiak baldintzatuko du: euririk ezin du egin, eta, dronea gidatzeko, haizeak ere lagundu behar du. Lurretik, lainoztapen motxilak erabilita hasi dira lanean. 24 hektarea tratatuko dituzte lurretik: zortzina Murgan (Araba), Artzentalesen (Bizkaia) eta Beasainen (Gipuzkoa).\nNeikerren arabera, «tratamendua segurtasunik handieneko eta ingurumenarekiko errespetuzko irizpideei jarraituz diseinatu da, eta monitorizazio eta ebaluazio kontrolen anbizio handiko plan batekin osatuko da». Saioak urtero egingo dituzte, eta kanpaina bakoitzean tratamendu bat baino gehiago egingo dute. Datozen urteetan, hainbat substantzia probatuko dira. Neikerrekin batera, EHU Euskal Herriko Unibertsitatea, Hazi fundazioa, Uraren Euskal Agentzia, Espainiako Gobernua, Eusko Jaurlaritza eta Zeelanda Berriko baso ikerketarako Scion Research zentroa ibili dira tratamendua osatzen.\nForu Aldundiak albaitariak kontratatzeko azterketetan izan da. Bederatzi hautagaitan bakarrak asmatu zituen kasu praktiko baten erantzun zuzenak. Salaketa bat jarri dute Fiskaltzaren aurrean\nIkastetxe publikoetan ikasten dute atzerrian jaiotako ikasleen %69k\nEmaitza okerragoak dituzte A eta B eredu publikoko ikasleek: erdiek ikasturteren bat errepikatu dute\nKonstituzionalak legez kanpokotzat jo du bigarren alarma egoera ere\nAlarma egoera luzatzea eta eskumenak erkidegoen esku uztea legez kontrakotzat jo ditute. Urkulluk eta Txibitek «harridura» azaldu dute\nBizitza unibertsitateari lotua eman zuen, baina politikan ere aritu zen, eta Irungo alkatea izan zen bolada labur batez


Udalak glutenik gabeko eskaintza gastronomikoa diseinatzeko aholkularitza programa bat sustatu du EZEBArekin lankidetzan « Prentsa oharrak\nUdalak glutenik gabeko eskaintza gastronomikoa diseinatzeko aholkularitza programa bat sustatu du EZEBArekin lankidetzan\nKategoriak: Prentsa oharrak — Etiketak: "Glutenik gabeko zaporeak" programa, Enpleguaren eta Garapen Ekonomiko Iraunkorraren zinegotzi Nerea Melgosa — Komunikazio Zerbitzua / Servicio de Comunicación — 18 ekaina 2018 11:18\nEkainaren 21ean, osteguna, “Glutenik gabeko zaporeak” programa aurkeztuko da Erdi Aroko hiriguneko enpresa-zentroan. Ostalaritza eta hotel sektoreei zeliakoentzat egokitutako menuak diseinatzeko aholkularitza aholkuak ematean datza. EZEBA-Euskadiko Zeliakoen Elkarteak burutuko duen ekimen honen bidez, glutenik gabeko menu eta plateren eskaintza seguru eta bermatua lortzeko prestakuntza eta aholku integrala eman nahi zaie establezimendu parte-hartzaileei.\n“Glutenik gabeko zaporeak” programak hainbat arlotako prestakuntza eta aholkularitza integrala eskaintzen du: karta egokitzea, kutsadura gurutzatuak saihestea, zeliakoentzako dieta mota eta merkatuan aurki daitezkeen glutenik gabeko produktuak.\n“Programa honetan parte hartzean, ostalaritza-sektorea hobetzen jarraitzen dugu, pertsona guztien beharretara egokitutako kalitateko zerbitzua eskaintzerik izan dezan. Glutenari intolerantzia dioten askok bermea eskaintzen dien eta beren beharretara egokitutako menu eskaintzaren falta nabaritzen dute. Merkataritza eta ostalaritza gero eta sentsibilizatuta daude eskaera horrekin, eta hartara erantzuna emateaz gain, turismo iraunkorraren aldeko urrats berria ematen dugu” adierazi du Enpleguaren eta Garapen Ekonomiko Iraunkorraren zinegotzi Nerea Melgosak.\n“Gasteiz hiri atsegina, abegikorra eta guztien beharrekiko konpromisoa duen hiria izatea nahi dugu, horretan lan egingo dugu, gure konpromisoa da. Abaian jartzen dugun programa honen bidez zeliakia duenei segurtasuna eta arreta emateko gai den erreferente gastronomiko gisa ikus gaitzatela nahi dugu ” gaineratu du Arabako Zeliakoen elkarteko arduradun Esther Obanosek.\nIaz elikadura begano eta begetarianoaren arloa egindakoari gehitzen zaio ostalaritza eta merkataritza zerbitzuei eskainitako aholkularitza eta prestakuntza programa hau. Iaz 23 establezimenduk hartu zuen parte ekimenean; 18 ostalaritza-establezimenduak eta 6 elikagai- establezimenduk. Menuan eskaintza begano/begetarianoa sartzeko aukera landu zen zortzi establezimendutan, eta beste bitan, pintxo beganoak. Horretaz gain, errezeta eta nutrizio-marketinaren inguruko klaseak eta langileak gaitzeko programak izanziren.\nInformazio gehiago: ”Glutenik gabeko zaporeak” proiektua aurkezteko jardunaldia


18:18, 3 abendua 2016ko berrikusketa\n358 bytes added , Duela 3 urte\n18:50, 2 abendua 2016ko berrikusketa (aldatu)\nEstibaliz Airas Cedeño (eztabaida | ekarpenak)\n18:18, 3 abendua 2016ko berrikusketa (aldatu) (desegin)\nBost urterekin, genero hori egonkortzat hartzen da eta sei urtetik aurrera, haurrek besteak identifikatzeko gai dira. Egonkorra ez den arte, genero inferentziak kanpoko ezaugarrietatik eta [[Rol|roletatik]] egiten dituzte. Genero indentifikazio horrek jolasak, ekintzak, keinuak, jantziak, etab. onartzeko edo errefuxatzeko laguntza ematen die. Identifikazio honetan, umeek [[Eskola|eskolaurretik]] beste sexutzat berezko hartzen diren gauzak egiten dituzten pertsonak errefuxatzen dituzte. Gainera, gizon eta arrakastaren arteko erlazioaren estereotipoa ezagutzen dute <ref>(Carter eta Mccloskey, 1984)</ref>.\n=== Ikuspuntu biologizista ===\nEmakume edo gizon baten bihurtzeko prozesuak, jatorri komun batetik sortzen den banatzean oinarritzen da. Jatorria, ugalketa [[Asexual|asexuala]] duten espezieetan kokatuko litzateke, zeinak ugalketa sexual sistema bat sortzeko helburuarekin banatzen diren. Hala ere, bi mota berdinen banaketa ez da simetrikoa. [[Espezie|Espeziearen]] benetako jatorritik abiatzen bagara, jatorri honen ezaugarria femeninoa izango litzateke. Beste sexuaren agerpena, benetako jatorriaren aldaketa bat izango litzateke <ref>(LeVay 1993; LeVay, S. y Valente, S.M., 2003)</ref>. Hau guzti hau kontuan izanik, esan dezakegu gizakia forma komun batetik sortzen dela, etorkizun batean emakume nahiz gizon bihurtu.\n=== Ikuspuntu kulturalista ===\n[[Kultura|Kulturak]], denboran zehar emakume edo gizona izatearen inguruan preskripzioak sortuz joan da. Honi, “generoa” deitzen diogu. Ezberdintze sexualaren prozesuaren ondorioz sortutako ezberdintasunak, talde sexualak boterearen arabera sailkatzen direnean desparekotasun batean bihurtzen dira. Femenino edo maskulinoa izatearen subjektibitatea, talde bakoitzaren barruan eta bestearekiko harremanetan garatzen da.\n== Sexu identitatearen eta generoaren arteko ezberdintasuna ==\nBai haurrek baita zenbait helduek ere, ez dute ezberdintzen sexu identitatearen eta generoaren artean. Gainera, urteetan zehar, haurrek bere burua eta besteen burua genero rolen bidezarabera sailkatzen dute, identitate sexuala definitzen duten ezaugarri [[Biologia|biologikoak]] kontuan hartu gabe. Horregatik, bi kontzeptuak batera aztertzen dira. Alde batetik, sexua zerbait biologiko bezala hartzen da. Generoa, aldiz, biologiaz gain eragin kulturala duen kontzeptua da. Identitatearen kontzeptua posible da [[Gizarte|gizartean]] talkdetalde ezberdinak daudelako. Talde hauek, identitatea indartsuagoa egin dezakete.\n[[Dikotomia|Dikotomiakoa]] den identitatea (ez gizonezko, ez emakumezko) zailagoa da ulertzea bai subjektuarentzak baita gizartearentzat ere. Identitate guztiak ezberdinak dira, pertsonaren araberakoak baitira, kategoria berdinean badaude ere. Gaur egun, genero identitatearen kontzeptua erabiltzen da <ref>(Gómez, 2002)</ref>.\nBi kategoria heutemanez gero eta eraikuntza soziala esperoz gero, maskulinitatea eta feminitatea sortuko dira. Gaur egun dauden teorien arabera, bi hauek ez dira dikotomikoak eta ez daude guztiz mugaturik ere.\n=== Kongruentziaren eredua (klasikoa) ===\nEzaugarri egonkorrak azaltzen dira, anatomian eta jokabide moduetan sustatuak. Beste hitz batzuekin esanda, gizonezkoak gizon jaio badira, portaera maskulinoa espero da hauengan; hau da, [[Anatomia|anatomiatik]] abiatuta, egonkorrak diren ezaugarri batzuk sortzea da eginbeharrekoa. Horrela ez bada, pertsona gaixo dagoela uste da. Sexu eta generoaren erabateko lotura egiten da. Hau da, eredu honek proposatzen duena da maskulinitatea eta feminitatea ez direla bi dimentsio diferente proposatzen du. <ref>(Terman eta Miles, 1936; Strong, 1936; Guilford, 1936)</ref>.\nAdibidez, emakume bat portaera maskulinoa izatea.\nHauek, alde batetik maskulinitatea eta feminitatea ortogonalak zirela baieztatu zuten. Izan ere, maskulinitateak eta feminitateak, bi puntuazio ezberdin dituzte. Gainera, ez du inporta pertsona bakoitzak non kokatzen den, ez baita desbideraziorik egongo. Hau da, maskulinitatea eta feminitatea independienteak dira bata bestearekiko.\nBestalde, maskulinitatea eta feminitatea sozialki definituak direla baina hauek ez direla kontzeptu biologikoarekin lotu behar azaldu zuten. Hau da, feminitatea eta maskulinitatea kontrako puntuak ez direla esatenbaieztatzen du eredu honek. Gainera, bi aldeetako ezaugarriak izateaizateak, osasun psikologikoaren seinale delabezala baieztatzen da bertan <ref>(Myers eta Gonda, 1982)</ref>.\nAdibidez, emakume bat oso emakume sentí daiteke eta joera maskulinoa izan.\nFase honetan, haurrek itxurak ematen duen esanahiarengan sinisten dute, haien sistema kongnostiziboak ez baitago behar bezain garatua hori saihesteko. Bakarrik itzulgarritasuna gainditzen dutenean gai izango dira iraunkotasun ezberdinen frogak gainditzeko. Hortik aurrera, ez da harrigarria izango sexuz aldatu nahi dutela entzutea. Hau guztia sexu identitatearen oinarria izango litzateke.\nGenero identitateak sexu identitatean oinarritzea ezinbestekoa da. Bertan, gizarteak sexu baten edo beste baten ohizko ekintzak zeintzuk diren inposatzen ditu. Ondorioz, haurren arrazonamendua[[Arrazoi|arrazoiketa]] oso samurra da: emakumea edo mutila izanik, emakume edo mutil baten ohiko eginkizunak aurrera eraman behar ditut. ModuHau honetanhorrela izanik, modu honetan pentsatuko dute: "inguruko pertsonak nire ekintzak goratuko dituzte, helduak baldin badira eta, haien taldean arazorik gabe onartuko naute".\nSexu eta genero identitate bikoitza honenbikoitzaren ardura faltak, haurrei eragin negatibotzat jo diozaiokediozaiokete. Izan ere, haurrari bere burua berak sentitzen duen moduan garatzea eragozten zaio. Hau da, umeari beste sexu baten [[Trebetasun sozialak|trebetasunak]] garatzea gustatuko litzaioke, edo alderantziz, eta gizartea dela eta, ezin izango lituzke hauek garatu.\nFase honetan, nerabeak behartuta dago bere morfismo sexualari buruz bere buruari galdetzea, egoerari ahalik eta hobekien moldatzeko.\nBere gorputza nabarmenki aldatu den bezala, bere sexualitatea ere drastikoki aldatuko da. Honen ondorioz, [[Nerabezaro|nerabeari]] galdera asko sortzen zaizko bi aldaketa hauen batuketaren inguruan. Zer da egin behar dudana? Nola jokatu behar dut? Zer da moralki ondo eta gaizki dagoena?\nHoni, genero identifikazioa lotzen zaio. Egoera hauen aurrean, argi geratzen da alde batetik identitate sexuala eta honekin batera [[Orientazio sexuala|orientazio sexuala]] eta bestetik, genero identifikazioa bi gauza ezberdinak direla.\nHeldu aldiaren barruan parte hartzen dute eta, bertan, sexu errealitatea eta genero errealitatea korapilatuakkorapilaturik baina ez nahastuaknahasturik ikusiikus ditzazkegu. Gutxienez orain, nahi sexualaren orientazioa lau kategoria ezberdinetan salkatzen dira, bai emakumeentzako bai gizonentzako ere posibleak direnak: pertsona heterosexualak, pertsona [[Homosexualitate|homosexualak]], [[Bisexualitate|bisexualak]] eta [[Asexualtasun|asexualak]].\n=== Sexua ===\nGehienbat, mutikoek gustora daude mutil izatearekin, hau da, bere rolarekin asetuak azaltzen dira. Neskek, aldiz, ez dute normalki gogo hau aurrera eramaten. Izan ere, 11 urterekin gizarteko [[Diskriminazio|diskriminazioa]] hautematen dute. Normalagoa da, neskek mutila bihurtzearen nahia izatea alderantziz baino. Hau izaten da, gizon izatearen abantaila txikitatik gizartean ikusi izan dutelako.\nFamilia motak genero rolaren edukiei batez ere eragiten die <ref>(López, 1984)</ref>. Guraso [[Heterosexualitate|heterosexualdun]] familia nuklearretan bi gurasoek lan egiten badute haurrek ez dute genero rolaren jarduera ohikoak hain zurrun sailkatzen; aldiz, guraso bakarrak lan egiten duen kasuetan bai.\nBestalde, [[Ama|amaren]] eta [[Aita|aitaren]] artean, amak eragin handiagoa du aitak baino. Adibidez, mutil bat panpinekin jolasean hasten bada eta ama pozik baldin badago nahiz eta aitari jokabide hori atsegina ez iruditu, ez zaie axola, amaren iritziarekin nahikoa baita.\n=== Garapen maila ===\n[[Garapen (argipena)|Garapen maila]] intelektuala, batez ere, genero eta sexu identitatearen eskuratzearekin erlazio handia du. Nahiz eta ingurunea honetan eragin handia izan, prozesu [[Mental|mentalak]] dira eragin handiena dutenak. Garapen mailak, adinarekin erlazio oso estua du <ref>(Kohlberg, 1966; Monet eta Ehrhardt, 1972; López, 1984; Huston, 1983; Macus eta Overton, 1978)</ref>.\n=== Kultura eta gizatea ===\nEstibaliz Airas Cedeño


Jesica Ruizen hautagaitza jendaurrean aurkeztu du PSE-EEk, Durangoko alkatetzarako - Durango - Anboto.org\nJesica Ruizen hautagaitza jendaurrean aurkeztu du PSE-EEk, Durangoko alkatetzarako\nMarkel Onaindia 2018-11-28 18:49\nAhaldun nagusi izateko hautagai Teresa Laespadagaz batera aurkeztu da Ruiz, Durangoko Elkartegian eginiko ekitaldian, 50 bat lagunen aurrean. Maiatzaren 26an izango dira udal eta foru hauteskundeak, eta Ruizenagaz Durangoko alkatetzarako zerrendaburu bi dira publiko jadanik, Mireia Elkoroiriberen EAJkoari gehituta.\nSozialisten proiektura batzeko deia egin die Ruizek durangarrei. "Aldaketa garaia da. Gobernatzen dakien ezkerraren garaia da", esan du. Hala ere, azken lau urteetan bere alderdiak udaleko gobernu taldean eginiko lana balioan ipini du. Genero ikuspegiko politiketan "erreferentzia" izatea eta langabezia tasa hiru urtean hiru puntu bajatzea ipini ditu adibide lez. Aurrera begira, Ruizek esan du herriko auzoak eraberritzea izango dela euren apustuetako bat, eta gazteentzat alokairua sustatuko dutela ere bai, besteak beste.\nTeresa Laespadaren esanetan, Eusko Jaurlaritzan dituzten karguek erakusten dute PSE-EE gai dela gobernatzeko. "Zatitzen duen abertzaletasunaren aurrean, ezker zentzuduna gara", esan du alderdiko berdintasun, gizarte mugimendu eta aniztasunaren idazkari ere badenak. Espainiako gobernu sozialista ere goraipatu du Laespadak. "Sei hile dira Rajoyk gobernatzeari utzi zionetik, eta Espainiako politikak bira itzela eman du. Gauzak posible dira, ahalegina jartzen badugu".\nJesica Ruizek Pilar Rios ordezkatuko du Durangoko PSE-EEren alkategai postuan\nMarkel Onaindia 2018 ira 25 Durango\nDurangoko PSE-EEk jakitera eman duenez, alderdiak badu dagoeneko 2019ko udal hauteskundeetarako zerrendaburua. Asteburu honetan zehar garatu dute p...


Zuhaitza, Juan Joxe Agirreren oroimenezko lehiaketaren sari banaketa\nGaur astelehen eguerdian izan da Azpeitiko Argazki Elkarteak eta Lagun Onak Mendi Bazkuna-ren artean antolaturiko Zuhaitza, Juan Joxe Agirreren oroimenezko argazki lehiaketaren sari banaketa Beharraneko aretoan.\nOrain egun batzuk jakinarazi bezala, José Antonio Fernandez bilbotarra izan dugu irabazlea. Bigarren saria, elkarteko kide dugun Iñaki Aranburu-rentzat izan da eta hirugarren postua aldiz Carlos Mediavilla urretxuarra-rentzat izan zen. Laugarren saria, hiru sari nagusietatik kanpo gelditu den lehen azpeitiarrarena, elkarteko kidea dugun Julen Juaristirentzat izan da.\nAntolatzaile eta saridunez gain, bertan izan dira Agirreren senitartekoak eta Nagore Alkorta, Azpeitiko alkatea.\nSari banaketarekin batera irekitzat eman da Zuhaitza lehiaketaren erakusketa. Bertan, saritutako argazkiekin batera, azken 45 argazkiak ere ikusgai izango dira. Urtarrilaren 10a arte egongo da ikusgai.\nAstelehenik, ostiralera - 18:00etatik 20:00etara\nAsteburu eta jai-egunetan, 12:00etatik 14:00etara\nHemen duzue 2021-eko 12x12 lehiaketako gaien zerrenda


Uztaila: korrika egin bizitzeko - Ba da beste modu bat | Laboral Kutxa Blog\nBazuen sofa gainean etzan eta telebista ikusten geratzea. Bazuen parkeko banku batean eseri eta egunkaria irakurtzea. Edo, besterik gabe, bazuen denbora igarotzen ikustea. Baina berak pentsatu zuen badela zahartzeko eta erretiroa bizitzeko beste modu bat.\nHala, Fortunato Vencedorrek 60 urte zituela jantzi zituen lehen aldiz fosforito koloreko zapatilak, erretiroa hartu ondoren. Bilbon zeukan tabernan 40 urtez lan egin ondoren, belaunak handituta zeuzkan, eta medikuak hala gomendatuta, ibiltzen hasi zen.\n65 urte zituela, lehen aldiz hartu zuen parte lasterketa batean, Bilboko Herri Krosean, bere seme nagusiarekin. Bi aldiz pentsatu behar izan zuen, barre egingo ziotela uste baitzuen. Baina esperientzia txarra izan zitekeena, guztiz aberasgarria gertatu zitzaion: Fortunato lasterketekin zaletu eta beste bizimodu bati ekin zion.\nHerri Krosaren ondoren, Artxandako igoera, Santurtzi-Bilbo eta Behobia-Donostia lasterketak etorri ziren, eta 79 urte zituela lehen maratoia egin zuen, bere emazte zenaren zapi bat lepoan zuela.\nOinkada motela du, baina ez dio axola ez denborak ez azkena izateak. Izan ere, berarentzat, helmugara iristea “Jainkoak korrika jarraitzeko osasuna eman diolako” seinalea da.\nKorrika hasi zenetik, fisikoki eta mentalki lehen baino hobeto dagoela dio. Sekretua? Astean 30 bat kilometro egin eta bere edabe magikoa hartzea: ura, hiru piku, platano erdi bat, limoi erdia eta azukrea nahasita. Bere bizimodua bilobari ere transmititu nahi dio, hark berdin egin dezan.\nIzan ere, Fortunatok agerian jarri du badela zahartzeko beste modu bat eta badela korrika egiteko beste modu bat. Ez da korrika egitea irabazteko, baizik eta korrika egitea bizitzeko.\nHori egiaztatzeko, irakurri gure egutegiko gainerako historiak.\nTags: bada beste modu bat bilbo fortunato vencedor korrikalaria maratoia


Komunitatea zatiturik | rufino iraola garmendia\n← Historia: egin, kontatu\nBakearen bataila →\nVI. Igandea, Denbora Arrunta, 140216, Mt: 5,17-37 (labur)\nEz uste izan profeten legea deuseztatzera etorri naizenik: ez naiz etorri deuseztatzera, asebetea ekartzera baizik.\nBadiotsuet: lege-maisuek eta fariseuek baino hobeak ez bazarete, ez zarete sartuko Zeruetako Erreinuan.\nBeraz, aldarean oparia eskaintzerakoan, senideak zure kontra zerbait baduela gogoratzen bazaizu, oparia utzi han bertan, aldare aurrean, eta zoaz lehenbizi senidearekin adiskidetzera; eta itzuli gero oparia eskaintzera..\nBenetan diotsut: ez zara handik aterako azken txanponera arteko guztiak ordaindu arte.\nEskuineko begia galbide bazaizu, atera eta bota zugandik urruti: hobe duzu gorputz-atal bat galdu, osorik leizean amildu baino. Eskuineko eskua galbide bazaizu…\nAgindurik dago beste hau ere: «Emaztea uzten duenak eman biezaio dibortzio-akta».\nNik badiotsuet: emaztea zapuzten duenak —prostituzio kasuan ez bada, behintzat— adulteriora bultzatzen du emaztea, eta dibortziatuarekin ezkotzen den gizonak adulterioa egiten du.\nBadakizue antzinakoei hau agindu zitzaiela: «Ez egin gezurrezko zinik» eta «Bete Jaunari egindako zinak».\nNik, berriz, beste hau diotsuet: ez egin inolako zinik (…).\nMateo eskriba, komunitatearen zatirik handiena bezalaxe, gatazka honek harrapatu zuen: nola uztartu Jesusen nobedadea Moisesen legearekiko fideltasunarekin?\nDilema horrek sortzen ditu, ebanjelioan, kontraesan diruditen baieztapenak (gero exegetak bereak eta bi egingo badituzte ere harmonizatzeko): esaten da legearen azkeneko koma arterainoko guztia bete beharko dela, baina, aldi berean, lege-maisu eta fariseuen “justizia” baino handiagoa aipatzen da; esaten da Jesus ez datorrela legea deuseztatzera, baina, gero, “antitesi” famatuak formulatzen dira («hau esan zen…., baina nik diotsuet…»), eta horiek, aurrekoarekiko, haustura nabarmena erakusten dute.\nNolabait esateko, badirudi lehen komunitate judeokristauak –Mateorena berarena bezalaxe–, halako oreka nahikoa zail bati eutsi beharrean aurkitu zirela, nobedadea azpimarratzen zutenen eta mundu guztitik ortodoxia tradizionala salbatu nahi zutenen artean.\nIrakurketa-klabe horri esker, askoz errazagoa da testuko kontraesanak argitzea. Bestalde, komunitatearen eguneroko bizitzan sorturiko zailtasunak izan litezke klabea liskarrei buruzko hain erreferentzia zehatzak esplikatzeko.\nAntitesiei dagokienez, deigarriena, zalantzarik gabe, beren erradikaltasuna da. Bihotzera begiratzen duen erradikaltasuna: ez da, soilik, “ez hiltza”, “adulteriorik ez egitea”, “zinik ez egitea”. Ekialdean hain gogokoa den hiperbole-estilora jorik, Jesusek zuzen-zuzenean apuntatzen du gure barnean dugun onenarekin konexio etengabean bizitzeko premia, hau da, denarekin eta denekin konpartitzen dugun identitate sakonean finkaturik bizitzeko premia.\n“Leku” horretatik bakarrik —saiatuta, baina inolako boluntarismorik gabe— (izango) da posible maitasun-marka ezartzeko moduan “ikustea” gugandik ernetzen dena, gauzarik txikienetan ere.\n“Ikusi” eta bizitzeko modu hori kultuaren gainetik dago. Horregatik dio testuak adiskidetzea dela lehenik, aldareko eskaintzaren aurretik.\nIkusirik beren burua kristautzat jotzen duten Interneteko zenbait portaletara inguratu eta iritzi diferentea azaltzen duena zeinen ankerki eta zer-nolako irainez deskalifikatzen den, min ematen du, Maisuaren hitzetatik, oraindik zein urrun gauden ohartzeak, “ikustetik” oraindik zeinen urruti gauden konturatzeak.\nEsta entrada fue publicada en 1 Igandeko ebanjelioa y etiquetada 140216. Guarda el enlace permanente.


Gizarte Ongizatea | Bergarako Udala\nAraudi honen helburua da, betiere adineko pertsona autonomoek udal ardurako etxebizitza-ekipamenduan alojamendua izateari dagokionean, horretarako araudi bateratua ezartzea, sarbide-prozedura arautzea, eta funtzionamendu-arauak zehaztea.\nErabilera anitzeko etxebizitzak Gizarte Zerbitzuen Udal Sareko ekipamenduak dira, oinarrizko alojamendu-prestazioa emateko helburua dutenak; eta Gizarte Zerbitzuek ezarritako arreta-ibilbidearen barruan, pertsona nagusien bizi-kalitatea sustatzeko baliabide espezifikoak dira.\nGehixago irakurriErabilera anitzeko etxebizitzarako funtzionamendu araudia-ri buruz\n“Egiaren Hazia” eta “Memoriaren Lekukoak” Saharan desagertutakoen hobiak aurkitu eta hilobiratze doluaren dokumentalak\nkomunikazioa-k Az, 2015-01-07 11:30-n bidalia\nEuskal Fondoak eta Garapenerako Lankidetzaren Euskal Agentziak lagundu eta Aranzadi Elkarteak editatutako bi bideo dokumental hemen ikusteko aukera ematen da Saharan egindako lanaren lekuko.\nDokumetalak 2013ko ekainean Medebaldeko Saharan indarrez desagerrerazitakoen gainean egindako ikerlanean oinarrituta daude. Bi hobi komun ikertu eta bertatik hainbat gorpuzkin atera zituzten.\nBergarako Udalak ikasteetxetara bidali ditu bideo dokumentalak eta udal webean ikustera ematea erabaki du. Hona hemen bien bideoak:\nGehixago irakurri“Egiaren Hazia” eta “Memoriaren Lekukoak” Saharan desagertutakoen hobiak aurkitu eta hilobiratze doluaren dokumentalak-ri buruz\nAzaroak 15, Larunbata, 11:00etan\nIrala kalean (euria bada Udaletxeko arkupetan)\nGehixago irakurriIKT astea: 3D inprimatzeko tailerra, hitzaldia eta erakusketa-ri buruz\nIkasketak baliokidetzeko aholkularitza kanpaina ibiltaria 2014\nkomunikazioa-k Az, 2014-10-15 11:16-n bidalia\nDatorren 23an, San Martin plazan, 9:30etatik 13:30etara, atzerriko ikasketak Espainiako tituluarekin baliokidetu eta homologatzeari buruzko aholkularitza eta informazioa emango dela informatzea nahi du Udalak.\nEkimena "Berdindu zaitez - Curriculum ikusezina" proiektuaren barruan dago kokatua eta orientabidea Bidez Bide Elkarteak ematen du. Kanpainaren helburua, atzerriko ikasketak Espainiako tituluarekin baliokidetu eta homologatzeari buruzko aholkularitza eta informazioa ematea da, batez ere, emakume etorkinei.\nGehixago irakurriIkasketak baliokidetzeko aholkularitza kanpaina ibiltaria 2014-ri buruz\nIkasturte berri honetan ere, familientzako orientazio psikologikorako zerbitzua eskainiko da\nkomunikazioa-k Az, 2014-10-15 10:23-n bidalia\nIkasturte berri honetan ere, familientzako orientazio psikologikorako zerbitzua eskainiko du Udalak. Zerbitzua, 0 eta 19 urte arteko seme-alabak dituzten herriko familiei zuzenduta dago. Bertan, seme-alaben hazkunde eta hezkuntzaren inguruko informazioa, orientabidea eta aholkularitza eskaintzen da. Dohaineko zerbitzu pertsonalizatu eta konfidentziala da.\nZerbitzuak seme-alaben hazkunde eta heziketari buruzko edozein galderari emango dio erantzuna, erabiltzeko hiru bide daude:\nGehixago irakurriIkasturte berri honetan ere, familientzako orientazio psikologikorako zerbitzua eskainiko da-ri buruz\nFamilian denbora librearen eta jolas egitearen garrantzia (Hitzaldia)\nkomunikazioa-k Az, 2014-10-15 09:29-n bidalia\n“Familian denbora librearen eta jolas egitearen garrantzia” aztertuko duen hitzaldia izango da datorren 22an, arratsaldeko 18:00retan, Kultur Etxean, erdaraz.\nHitzaldia, Udaleko Prebentziorako Zerbitzuak antolatzen du, eta Etxadi, Orientazio Psikologikorako Zerbitzua eskaintzen duten profesional taldeko kideek emango dute.\nEskertuko genizueke etortzeko asmoa duzuen gurasoei izena ematea, 943.779.126 telefonora deituaz. Gela egokia aukeratzeko ondo etorriko litzaigukelako jakitea gutxi gorabehera zenbat guraso etorriko zareten.\nGehixago irakurriFamilian denbora librearen eta jolas egitearen garrantzia (Hitzaldia)-ri buruz\nMINAri buruzko bost eguneko tailerrean plazak libre\nkomunikazioa-k Ar, 2014-10-14 11:08-n bidalia\nMinarekin bizi diren eta mina ekiditzea nahi dutenentzako tailerra antolatu da bost egunetan. Urriaren 20an hasi eta abenduaren 15a bitartean astelehen arratsaldero Bergarako Gizarte etxean (jubilatuetan) izango da.\nTailerra gauzatuko den egunak urriaren 20 eta 27a, azaroaren 3 eta 10a, eta abenduaren 15a dira, arratsaldeko 16:30etatik 18:30etarako ordutegiarekin. Ana Sanchez erizainak zuzenduko du eta erabiliko den hizkuntza erdara izango da, nahi izanez gero galderak euskeraz planteatzeko aukerarekin.\nGehixago irakurriMINAri buruzko bost eguneko tailerrean plazak libre-ri buruz\nInguruan emango diren langabeentzako ikastaroak\nkomunikazioa-k Og, 2014-09-18 16:34-n bidalia\nAzpian langabeentzako inguruko ikastaroen zerrenda.\nGehixago irakurriInguruan emango diren langabeentzako ikastaroak-ri buruz\nEkintzaile! Laguntzen epea amaitzear\nkomunikazioa-k Og, 2014-09-18 14:58-n bidalia\nGogorazten dizuegu Ekintzaileentzako Lanbidek atera dituen laguntzak amaitzear daudela.\nLaguntzak zertan diren jakin nahi izan ezkero eta epeak ikusi sakatu hemen\nGehixago irakurriEkintzaile! Laguntzen epea amaitzear-ri buruz\nNi ekintzaile ikastaroa: Turismo eta aisialadi sektorea\nkomunikazioa-k Og, 2014-09-11 09:26-n bidalia\nNi ekintzaile ikastaroa\nTurismoa, aisialdia eta hauen zerbitzu osagarriekin loturiko negozio ideia bat duten pertsonei zuzenduriko ikastaro teoriko-praktikoa.\nGehixago irakurriNi ekintzaile ikastaroa: Turismo eta aisialadi sektorea-ri buruz


Feminismoa Archives - Slump doktorearen zaintiratua\nPosted in Feminismoa, Kirola\nAinhoa Azurmendiren (@AinhoaAtxur) txioak jarri gaitu Espainiako 2. B-ko eta maila baxuagoetako arbitroak biltzen dituen Sindikatuaren arrastoan. Asteburu oro jasaten dituzten erasoak salatu eta neurriak har daitezen lortzea da kolektiboaren helburu nagusia. Gertaera isolatuak ez direla erakutsi aldera, indarkeria kasu ahalik eta gehienak blogean jasotzen dituzte, arbitroek idatzitako aktetan oinarrituta. Emakumezko epaile eta arbitro-laguntzaileek sufritzen duten indarkeria matxistaz...\nPosted in Feminismoa, Komikiak\nZesarren papiroa du izena Asterixen bildumako berrienak. Post honek komikiari buruzko kritika izan beharko luke, baina nahiago dut galiarren abentura berriko azken binetak eragin didan barne-eztabaidari heldu, emakumezko pertsonaien rola ardatz. Kontua da Asterixen komikiko azken marrazkian, Post Scriptum osagarrian, hiru gizonezko ageri direla kafetegi bateko terrazan hizketan. Laugarren figura batek erakarri du ordea nire arreta. Istorioari ez dio batere ekarpenik egiten, figurante hutsa...\nLilatoia, martxoaren 1ean; izen-ematea zabalik dago\nMartxoaren 1ean egingo da Donostian 26. Lilatoia, emakumezkoen lasterketa herrikoia. Aurten aurrenekoz, Klub Atletiko San Sebastian elkarteak antolatu du, sortu zenetik “berdintasunaren alde” lan egin duenak, “eskola kiroletik hasita”. Izena emateko epea otsailaren 20a arte edo 3.800 dortsalak amaitu arte luzatuko da. Antolatzaileek jakinarazi dutenez, astebetean 600 emakume baino gehiago inskribatu dira. Izen-ematea: Kirolprobak.com Lilatoia 11:00etan abiatuko da...


apirila 2017 - Eresbil Berriak\nApi 6, 2017 | In memoriam\n2017ko Apirilaren 5an Mª Luisa Ozaita Madrilen zendu zen. Emakumearen, eta bereziki emakume musikagileen defendatzaile sutsua zen. Mª Luisak bere musika legatua ERESBILi dohaintzan ematea erabaki zuen.\nBarakaldon jaio zen 1939an. Pianoan, klabezinean eta konposizioan tituluduna, Fernando Remacha nafar konposagilearekin ikasi zuen.\nCopenhague-ko Kontserbatorio Errealean ikasi zuen L. Thybo y K.J. Isaksen-ekin, Frantzian K. Gilbert-ekin, eta nazioarteko hainbat ikastarotan parte hartu izan zuen, Darmstadt-ekoak esate baterako. Europa, Ipar Amerika, Ekialdeko Herrialdeetan eta Ekialde Hurbileko hainbat herrialdetan kontzertu ugari eskaini izan ditu klabezinista moduan.\nBestalde, Mujeres en la Música elkarteko fundatzailea izan zen eta egun Ohorezko Presidentea, eta emakumeen musikan egindako ekarpenen inguruan antolaketa jarduera ugari, hitzaldi eta publikazio egin ditu. Euskalerriaren Adiskideen Elkarteko kide osoa zen.\nKonposagile mailan, genero ugari landu izan ditu: musika eszenikoa, orkestrakoa, korala, talde instrumentalekoa, ahots eta akonpainamendukoa, klaberako obrak, eta abar…\nEnkargu ugari jaso izan ditu, bere obrak jaialdi ospetsu askotan estreinatuak izan direlarik. Boileau argitaletxean obra ugari kaleratu ditu. 2001ean, María José Martín piano-jotzaileak, bere musikari buruzko doktoretza tesia aurkeztu zuen Cincinnatiko (EEBB) Unibertsitatean, Drama y poesía en la música de María Luisa Ozaita izenburuarekin.\nERESBILek gordetzen duen funtsean berak sortutako musika konposizioen jatorrizko partiturak eta kopiak gordetzen dira, bai eta bere liburutegiaren zati bat ere. Emakume musikagileei buruzko partiturak eta dokumentazioa aurki daiteke eta 1999an Bilbon egin zen “Mujeres en la Música” kongresuari buruzko dokumentazioa ere.\nJon Sáenz Rubio: “Zaila da esatea hitzekin zer suposatzen du niretzat Musikasten nire lana estreinatzea”


Erritmoz bete dute Seminarixoa Bergarako dantzariek — dantzan.eus\nHemen zaude: Hasiera › Hemeroteka › Erritmoz bete dute Seminarixoa Bergarako dantzariek\nErritmoz bete dute Seminarixoa Bergarako dantzariek\ndiv class="tk-description mb-3">\nOrdu bete inguru iraun zuen dantza saioan, 81 dantzarik hartu zuten parte, hamar taldetan banatuta. Kurtsoari amaiera emateko antolatutako ekitaldiarekin "oso pozik agertu" dira dantzari eta ikusleak.\nEguraldiak eraginda Seminarixoan egin zuten atzoko dantza emanaldia, San Martin plazan beharrean. Guztira 81 dantzarik hartu zuten parte, hamar taldetan banatuta. Ordu bete inguruko saioa izan zen, eta bai dantzariak, baita ikusleak "gustura" geratu zirela aitortu saioan bertan parte hartu eta hainbat talde zuzentzen dituen Eneko Galdosek: "Pozik gaude emaitzarekin, kurtso bukaerako emanaldi honekin oso gustura geratu gara".\nAdin guztietako dantzariak\nLau urtetatik hasi eta 55 urte bitarteko dantzariak batu zituen taula gainean hitzorduak. Dena ondo antolatzeak "lan apur bat" eman diela aitortu du, baina emaitza ikusita merezi izan duela uste du: "Egin genuen azkenean eta oso ondo joan zen, pozik gaude".


Mayk urtarrilera gibelatuko du 'brexit'-aren akordioaren bozketa | Mundua | Berria\nErresuma Batuko lehen ministroak zeharo haserretu ditu aurka dituen alderdikideak eta oposizioko alderdiak. May Bruselara joan da Irlandako mugari buruz hitzartutakoaren «argibideak» eskatzera\nTheresa May Erresuma Batuko lehen ministroa Europar Kontseiluaren bilkurara iristen, atzo, Bruselan. STEPHANIE LECOCQ / EFE Tamaina handiagoan ikusi\nJoan den astelehenean iragarri zuen bezala, Theresa May brexit-erako akordioarentzat «argibide» bila joan zen atzo Bruselara. Ordutik, ordea, anitz aldatu da Erresuma Batuko lehen ministroaren egoera, kargua galtzeko arriskuan egon baita. Alderdikideek aurkeztu zioten konfiantza mozioa gainditu zuen herenegun, baina erronkatik ez da indartuta atera, ezta gutxiago ere. Eta urak ez dira berehalakoan baretuko Erresuma Batuan. Izan ere, Downing Streetek atzo jakinarazi zuen Komunen Ganberak brexit-aren akordioari buruz egitekoa duen bozketa «urtarrilean ahal den agudoen» eginen duela, eta horrek zeharo haserretu ditu Mayk aurka dituen alderdikideak eta oposizioa. «Dimisioa eman beharko luke», adierazi zuen Jacob Rees-Moggek, disidente ezagunenetako batek. Alderdi Laboristak atzo erran zuen ganberak itunaren aurka bozkatu bezain agudo aurkeztuko duela Mayren aurkako zentsura mozio bat.\nHerenegun konfiantza mozioa gainditu ondoren, Mayk iragarri zuen agintaldia bukatzean utziko duela kargua. Bitartean, EB Europako Batasunarekin azaroan itxi zuen akordioa burura eramatea du orain helburu nagusi ia bakarra, eta, horretarako, Irlandako mugari buruz hitzartutakoan Bruselak aldaketaren bat onartzea nahi du, aurka dituen alderdikideak eta DUP Alderdi Demokratiko Unionista konbentzitu eta behar bertzeko gehiengoa berma diezaioten Komunen Ganberan. Iragan asteartean egitekoa zen bozketa, baina lehen ministroak gibelatzea erabaki zuen.\nMayk atzo iluntzean eman zizkien azalpenak EBko bertze 27 estatuetako agintari gorenei. Ondoren, elkarrekin afaldu zuten, eta Europar Kontseilua afalondoan hasi zen erantzuna aztertzen —edizio hau ixterakoan, ez zuen adierazpenik egina—. Mayk berak bilkuraren aitzinetik adierazi zuen ez zuela espero «berehalako emaitzarik», eta EBko liderrek ere ikusmina apaldu zuten.\nEpe bat Irlandarentzat\nErresuma Batuak EB utzi ondoren Ipar Irlandaren eta Irlandako Errepublikaren artean muga gogor bat ezar ez dadin, Londresek eta Bruselak badaezpadako neurri bat hitzartu dute irlari estatus berezi bat emateko. Estatus hori indarrean sartuko balitz, eperik gabe sartuko litzateke. Atzo hainbat hedabidek argitaratu zuten kontseiluak epe bat ezartzea eskain zekiokeela Mayri. Goizean, ordea, Leo Varadkar Irlandako Errepublikako lehen ministroak adierazi zuen hori egiteak neurria «zentzurik gabeko» bihurtuko lukeela, eta, praktikan, akordioa berriz negoziatzea litzatekeela. Eta hori zen EBk Mayri paratu zion marra gorria.\nEskoziak ezinen dio betoa paratu 'brexit'-a gauzatzeko legeari


Gida interaktibo bat argitaratu dute, adinekoek kontsumo-iruzurrik izan ez dezaten. | Consumer\nGida interaktibo bat argitaratu dute, adinekoek kontsumo-iruzurrik izan ez dezaten.\nErosten dituzten produktu eta zerbitzuei buruzko informazioa eskatzeko eskubidea duten helduak gogorarazten ditu eskuliburu honek.\nAndaluziako Juntak DVD formatuko gida interaktibo bat argitaratu du. Gida horretan, adinekoei kontsumoaren arloko iruzurrik ez egiteko aholkuak ematen zaizkie, hala nola, bidaiak, atzean saltzeko operazioak eta ustez miragarriak diren produktuak.\nGuztira, 3.000 ale argitaratu dira. Eguneko egonaldiko 900 zentroen eta Andaluziako hirugarren adinekoen egoitzen artean banatuko dira, zaintzaileek egoera engainagarriak sortu eta prebenitzeko.\nAdinekoen Kontsumo Arduratsuaren Gidak kolektibo horri gogorarazten dio eskubidea duela erosten dituen produktu eta zerbitzuei buruzko informazioa eskatzeko eta edozein arazoren aurrean erreklamatzeko.\nDVDak marrazki bizidunak eta hizkera erraza erabiltzen ditu. Bikote adinduna da DVDaren protagonista, eta eguneroko bizitzan 13 egoerari egin behar die aurre. Kontsumitzaileek beren ekonomian eragina izan dezakete.\nEgoera horien artean daude 800ekin hasten diren telefono-zenbakiak, gainerakoak baino garestiagoak; merkeegiak diren bidaiak, bezeroak artikulu jakin bat erosi dezan, edo produktu “mirarizko” faltsuak saltzea.\nGidan, gainera, energia birziklatzeari eta ongi erabiltzeari buruzko aholkuak ematen dira, bai produktu bat aukeratzerakoan, bai zaborrak botatzerakoan edo etxetresna elektrikoak erabiltzean.\nguía-eu kontsumo zaharrak


Ekonomia eta finantza informazioa aldizka emateko sistema eta kontuak blokeatzea | Egoitza elektronikoa\nEkonomia eta finantza informazioa aldizka emateko sistema eta kontuak blokeatzea\n13/2011 Legearen babespean lizentzia jaso duten operadoreek ekonomia eta finantza informazioa aldizka ematea eta kontuak blokeatzea.\nAldizka informazioa ematearen gainean Ikuskaritza Zuzendariordetzak egindako jakinarazpenak Joko Antolaketarako Zuzendaritza Nagusiaren webgunean daude, eta hemen deskarga daitezke:\nEkonomia eta finantza informazioa aldizka emateko sistema\nKontuak blokeatzeari buruzko informazioa\nInformazio ekonomiko-finantzarioa telematikoki aurkeztuko da, JAZN-ren egoitza elektronikoaren bidez: https://sede.ordenacionjuego.gob.es webgunea, Prozesuak eta Zerbitzu Elektronikoak atalean\nErabiltzailea aurretiaz egoitzan erregistratzea\nInformazioa aurkezteko inprimakia ikusi ahal izateko, egoitza elektronikoaren erabiltzailea aurretiaz erregistratu egin beharko da, erakunde eskatzailearen IFK erabiliz. Erakunde eskatzaileak autonomia administratiboa duten unitateak baditu eta horietako bakoitzak bere eskaerak kudea ditzatela nahi badu (gainerako unitateek horren berri izan gabe), erregistratzean IFK eta dagokion sailaren kodea erabili beharko ditu. Bi horiek osatuko dute erregistroan adierazi beharreko erabiltzailea.\nEkonomia eta finantza informazioa eta kontuak blokeatzeari buruzko informazioa aurkezteko, horretarako inprimakia erabili beharko da, JAZN-ren egoitza elektronikoan aurkituko duzuna: https://sede.ordenacionjuego.gob.es webgunean, atal honetan:\nProzesuak eta Zerbitzu Elektronikoak » Operadorearentzako » Operadorearen jakinarazteko betebeharrak » Aldizkakoa ez den informazioa\nOperadoreak prozedura hauek erabili beharko ditu:\nUrteko Kontuak, kudeaketa- eta ikuskaritza-txostenak. 20xx ekitaldia\nUrtero informazio ekonomikoa aurkeztu. 20xx ekitaldia\n20xx ekitaldiko xxxxxx hiruhilekoko datuak aurkeztu\nBlokeatutako edo baliogabetutako kontuen berri eman.\nErabiltzaileak prozesu bakoitzari dagokion inprimakia bete, dagozkion fitxategiak erantsi eta eskaera berretsi beharko du.\nHemendik aurrera, elektronikoki osatu ahalko du aurkezpena, baldin eta ziurtagiri elektronikoa badu.\nErregistro elektronikoa egiten duen pertsonaren arabera, ziurtagiri mota hauek erabili ahalko dira:\npertsona fisikoa bada, NAN elektronikoa edo erakunde ziurtagiri-emaile ofizial batek luzatutako ziurtagiri elektronikoa (https://sede.ordenacionjuego.gob.es/eu/firma) beharko du\npertsona juridikoa bada, eskaera egiten duen erakundearen legezko arduradunaren izenean igorritako pertsona juridikoen ziurtagiria beharko du\nbi kasuetan ere, aipatutako bi ziurtagirietan agertzen den IFZren balioak bat egin beharko du eskaera egiten duen erakundearen ordezkariaren eremuan idatzitako balioarekin\nDatuen inprimakiek edo erantsitako fitxategiek akatsak badituzte, posta elektroniko bidez jakinaraziko zaio interesdunari, Joko Antolaketarako Zuzendaritza Nagusiaren egoitza elektronikoan izapide bera erabiliz zuzen ditzan.\nIzapidearen egoerari buruzko informazioa\nAurkeztutako eskaeren izapidearen segimendua egin ahal izango da, zuzenketena eta jakinarazpenena ere bai, https://sede.ordenacionjuego.gob.es/ egoitza elektronikoan, ""Prozesuak eta Zerbitzu Elektronikoak" estekaren bidez".\nEgoitza elektronikoaren gidaliburua kontsulta dezakezu.\n1. Aurreko ekitaldiko ekonomia eta finantza informazioa\nEpeak: Epe osoan zehar edo ekitaldi horretan epe batez jarduera ekonomikoa burutu duten eta lizentzia duten operadoreek onetsi beharko dute, Akziodunen Batzar Nagusiak hura onartu eta hilabeteko epean.\nIzapide hau erabili beharko dute: Urteko Kontuak, kudeaketa- eta ikuskaritza-txostenak. 20xx ekitaldia\negoitzako atal honetan dago: Prozesuak eta Zerbitzu Elektronikoak » Operadorearentzako » Operadorearen jakinarazteko betebeharrak » Aldizkakoa ez den informazioa\nEskaera-inprimakiaz gain, honako hauei dagokien dokumentazioa aurkeztu beharko da:\nErakundearen urteko kontuak\nIkuskaritza-txostena, halakorik badago.\n2. Jokatzen duten pertsonei dagokienez, urtero informazio ekonomikoa eta fondoen kudeaketari buruzkoa aurkeztu.\nEpeak: Bigarren hiruhilekoa: Hurrengo urteko otsailean (otsailaren 28an, gehienez ere).\nIzapide hau erabili beharko dute: Urtero informazio ekonomikoa aurkeztu. 20xx ekitaldia\nJarduerari lotuta hiruhileko bakoitzean izandako diru-sarrerei eta gastuei buruzko txostena. Txantiloia\nParte-hartzaileen kexa edo erreklamazioei buruzko laburpen txostena. Txantiloia\nBi txosten horiek aurkezteko txantiloia erabili behar da. Adierazitako esteken bitartez deskarga daitezke, edota izapidearen beraren orritik. Txantiloi horien formatua ezin da aldatu, ezta bertan ageri diren eremuak ere. hala egitekotan, egoitza elektronikoak ez du fitxategia eransten utziko. Txosten bat betetzen duzun guztietan, egiaztatu egoitzan argitaratuta dagoen txantiloiaren azken bertsioa duzula.\nHiru hilean behingo informazioa:\nApirilak 1 eta 15 bitartean, ekitaldiko lehen hiruhilekoari buruzko informazioa.\nUztailak 1 eta 15 bitartean, ekitaldiko bigarren hiruhilekoari buruzko informazioa.\nUrriak 1 eta 15 bitartean, ekitaldiko hirugarren hiruhilekoari buruzko informazioa.\nUrtarrilak 1 eta 15 bitartean, aurreko ekitaldiko laugarren hiruhilekoari buruzko informazioa.\nHonako bi prozedura hauek erabili behar dira:\nParte-hartzeei eta sariei laburpen txostena, azken horiek produktu-motaren arabera.\nLehen txostena aurkezteko txantiloia erabili behar da. Adierazitako estekaren bitartez deskarga daiteke, edota izapidearen beraren orritik. Txantiloi horien formatua ezin da aldatu, ezta bertan ageri diren eremuak ere. hala egitekotan, egoitza elektronikoak ez du fitxategia eransten utziko. Txosten bat betetzen duzun guztietan, egiaztatu egoitzan argitaratuta dagoen txantiloiaren azken bertsioa duzula.\nBlokeatutako edo baliogabetutako kontuen berri eman\nKautelaz baliogabetu diren kontuei eta horiei lotutako kontratuen suntsiarazpenei buruzko laburpen txostena.\nTxostena aurkezteko txantiloia erabili behar da. Adierazitako estekaren bitartez deskarga daiteke, edota izapidearen beraren orritik. Txantiloi horien formatua ezin da aldatu, ezta bertan ageri diren eremuak ere. hala egitekotan, egoitza elektronikoak ez du fitxategia eransten utziko. Txosten bat betetzen duzun guztietan, egiaztatu egoitzan argitaratuta dagoen txantiloiaren azken bertsioa duzula.


UPV/EHUko ikerketa talde batek koadro garaikide faltsuak antzemateko metodo bat aurkitu du - UPV/EHU\nTeknika honen bidez, duela 22 urte arteko obrak datatu ahal izan dira\nLehenengo argitaratze data: 2019/12/16\nItxaso Maguregi, Luis Bartolomé eta Laura Ortiz-Herrero. Argazkia: UPV/EHU.\nLegez kontrako arte merkataritza munduko hirugarren merkatu ilegala izatera heldu da, drogen eta armen atzetik. UPV/EHUko ikerketa batek arte garaikideko obrak datatzeko metodo bat aurkitu du. Metodo aitzindari horrek pintura akrilikoen zahartze prozesua aztertzen du.\nLan hau kimika analitikoaren arloko aldizkari garrantzitsuenetako batean argitaratu da: Talantan. Gainera, Technart 2019 nazioarteko kongresuan –Brujasen– arrakasta handia izan du Europako komunitate zientifikoan. Horrez gain, lan horren beste zati bat argitaratuko da Microchemical Journal nazioarteko aldizkari zientifikoan.\nArgazkia: Jesús Mari Lazkanoren koadroa. UPV/EHU.\nInprimatu UPV/EHUko ikerketa talde batek koadro garaikide faltsuak antzemateko metodo bat aurkitu du


Patata esandako tasatik gora saltzearren udaletik abisua - Ahotsak.eus\nPatata esandako tasatik gora saltzearren udaletik abisua\nPatata esandako tasatik gora saltzearren udaletik abisua
Patatarekin gertatutakoa. Patata gorri ederra zuten etxean maiatzerako heltzen zena. Errazionamendua zegoen garaian patatak bi pezetako tasa zuen, baina berak 2,50ean saldu zuen, estimazio handia zuen eta. Udaletik abisua eman zioten ez deskuidatzeko berriz tasatik gora kobratzen, hori Francoren aurka egitea zela eta. Bi emakume goizean patatarik gabe geratu zirela eta baserrira joan zitzaizkien bila.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan SOR-041-024 kodeko bideoa nahi duzula aipatzea: ahotsak@ahotsak.eus\nPatatarekin gertatutakoa. Patata gorri ederra zuten etxean maiatzerako heltzen zena. Errazionamendua zegoen garaian patatak bi pezetako tasa zuen, baina berak 2,50ean saldu zuen, estimazio handia zuen eta. Udaletik abisua eman zioten ez deskuidatzeko berriz tasatik gora kobratzen, hori Francoren aurka egitea zela eta. Bi emakume goizean patatarik gabe geratu zirela eta baserrira joan zitzaizkien bila.\nGaia(k): Baserria » Baserriko lanak » Herrira saltzera, erostera , Politika » Gerraostea eta Francoren diktadura » Gerratik itzulera , Politika » Gerraostea eta Francoren diktadura » Ekonomia gerraostean\nBasoan eta baserrian egiten zuen lan\nIrin-zakuak trenetik bota inork ez konfiskatzeko\nZaldi-karroa eta gurdiak\nSan Tomas eta Errenteriako feria\n"Infernuak ere hartuko ez zuen astoa, ostikalaria eta koskaria"\nKuarteletan errenkan janariaren zain\nLehengoa beste bizimodu bat zen, auzotarren artean beti elkarri laguntzen\nZallatik etxera oinez itzuli